


H. Elias, s.d.b. 



KA ’PERSYNTIEW 

BAD 

KIWEI PAT KI JINGPULE 


NA KA BYNTA KI KHYNNAH 
KLAS IV 



1976 


library wfTf gfva you Joy for la Of 

H handled cdruiuliy wilh Uaan hand* 




S. 1218 

Printed at the 

Don Bosco Technical School 
Shillong - 793003 




KI JINGKDEW 

1 . Ka ’ Per syrttiew 

2. Ka Puka bad ka Than) 

3. Ka liv'd ak 

4. Ko Ri jong nga 

5. U Drona bad u Drupada 

6. Ka DuitaiM Ksiar-I 

7. Ka Nan Palok 

8. Ka Pyrthei Thymmai 

9. Ka Jingrwai jong ka Blan t 

10. U Sohrab bad u Rustom 

11. U Shipai 

12. Ki Dak Pub; 

13. Ki Shithi 

14. U Rabindranath Tagore 

15. KaPha war Dngiem 

16. Ka Duitara Ksiar - II 

17. Ki Thapbawa 

18. U Shrieh bad u Snar 

19. Ki Shithi Iaroh 

20. Ka Jingsuk bad ka Spah 

21 . U Let 


Sla 



3C 

m 

. - , 

. o 

c 

X 

m.. 

■P 

X 

>■ 

> 

-c 

3T ■ 

:> 

c f> 

-C 

Of ‘ 

-I 

X 

> 

p. . 
r- 

, H 

m 


o 

rn 

X 

* * * 

>, 

1— 



library books will give you Joy for 
H handled uarduliy with tlsun hantla 


3 



22. 

Ka Jingkhawai Bakhraw jong u 

Syiem 

Sla 

55 

23. 

U Ramhah 


58 

24. 

Ki Khlur 


60 

25. 

Ka Duitara Ksiar - III 


62 

26. 

Ki Khlawait bad ka Stieh ... 


66 

27. 

Ka Jingiaty lli ka long ka Bor 


68 

28. 

Ka Nam ba la Duh 


69 

29. 

U Dubi bad la u Kada 


70 

30. 

U Porus Bashlur 


72 

31. 

Ka Gauhati 


74 

32. 

Ka Rupa Tylli 


80 

33 v 

Shaphrang Samla 


83 

34. 

Ka Duitara Ksiar -IV 


84 

35. 

Ka Ing jong u Tata 


89 

36. 

Ka Bneng ruh ka jong Phi ... 


92 

37. 

Ha ki Lum bad ki Them 


94 


4 



KA ’PERSYNTIEW 



Sha ’Persyntiew ngin leit iaidkai, 
Hapdeng ki ’tiewbunrong ; 

Hangta, kjatsngi ki shad phyrnai, 
Ryngkat ki thapbalong. 

To wan khynnah, to wan samla, 

Ha ’Persyntiew, to wan ; 

Hangne kyrhai syntiew nylla, 
Hanblei ki jngi ha nan. 

U ’Tiewtyrkhang hapoh dymmiew, 
U kjit ki Umsynrang; 

Hangta u rieh khmat ki briew, 
Jingim la jong u phrang. 

U 'Tiewdohmaw ha trai synrang, 
Laiphew-na-ar jingmut ; 

Ki umpohliew ba shngiam u thrang. 
Khriangkhriang ki tuid khlem jngut. 

U 'Tiewmyngngor lyngsyun u i'eng, 
Hapdeng ka 'Persyntiew ; 

’Piengksiar ha kut shadem u deng, 
Iapngiah ka khmat ki briew. 

U ’Tiewpadma hapoh ka nan, 
Lymphuin u wiat samrkhie; 

Luilui, shida hangta u man, 

U phuh tyngkai lade. 

U 'Tiewjyrmi, ki kti u kner, 

Shajrong, shajrong ban kiew ; 
Shynrang ka mon, mynsiem ka mer, 
Ban jop ha ’Persyntiew. 

To wan khynnah, to wan samla, 

Sha ’Persyntiew jingstad ; 

Hangne, ngin ngam ki parpaila, 

Ngin sieng iwbih pyngngad. 

KA PUKA 
BAD 

KA THAM 



Kawei ka Puka ka la shong-ing hajan ka 
Nan. Kam ju lei t wad jingbam shano shano, 
hynrei ka shu shong syaidsngi harud um, bad ka 
bam ia ki dohkha kiba shong ha kata ka Nan. 

Ynda ka la kham tymmen kam lah kem 
dohkha shuh kumba ka la ju leh. Kumta, ka la 
pyrkhat buit kumno ban leh. Ha kawei ka sngi, 
ka la shong sngewsih harud ka Nan, bad ka la 
khot ia ki dohkha baroh. “Ko lok baieid,” ka la 
ong, “don ki briew- kiba wan hangne hynne dang 
step, bad ki ong ba lashai ka sngi, kin iawer- 
briew shuh ban pynrngat noh ia kane ka Nan. 
Ba kin kem noh ia phi baroh kiba shong hangne 
hapoh Nan. Te phi i'amut ban leh kumno? ” 

Haba iohsngew ia kane ka khubor basngew- 
triem, ki dohkha baroh ki la smatieng her. Ki la 
iakhih sakma haduh ba ka Nan baroh kawei ka 

la phaloh kulmar. Ynda ki la kham thanda kaba 
phet sakma, kata ka Puka ka la pyrta : “Koit, 
koit, wat sheptieng nga la shem ka buit ban 
pyllait im iaphi baroh. Hangtai ha lyndet 

lum, ” ka la ong, “don kawei pat ka Nan. 
Ngan shu rah lingling iwei iwei naphi, da kane 
ka shyntur bajrong jong nga, bad ngan leit 
bret plom hapoh nan.” 

Kawei ka ’khabah kaba la kham tymmen, 
ka la ong : “ Nang ap hangne maphi khun ba- 
roh ; ieh ngan leit manga bad ka ’Men Puka 
ban jngoh lada don shisha ne ein kata ka nan.” 
Baroh ki la iamynjur. Ka Puka ka la rah 
jieng ia ka ha la ka shyntur, ka la pyni ia ka 

nan, bad ka la wanlam biang top ia ka sha 
la ki para-dohkha. 

Haba kita kiwei pat ki dohkha ki la ioh- 
sngew ba don sa kawei pat ka nan ka baheh 
bad baitynnat, ki la mynjur ba ka ’Men Puka 
kan rah noh ia ki baroh shata. 

Kawei ka Tham ka la mih na khapmaw 
harud nan, bad ka la ong; “Sngewbha seh 
’Men Puka, rong shuwa ia nga ; ngara nang jngi 
kum ki dohkha, te lada kito ki briew ki lap ba 
wan, manga kaban shahkem bad shahpyniap 
nyngkong.” 

“ Ale,” la ong ka uka, “ ngan shu rah iaphi 
ha ka Shyntur jong nga.” 

** Em phi ’Men,” la ong ka Tham, “ ioh phi 
kum pynhap kumno kumno, bad ka shynrong 

jong nga ka bashroin kan pait la ka jong ka jong. 
Ai ngan shu ksoh na ka ryndang jong phi.” 

Ka Puka kam banse ban shu mynjur ia ka 
jingong jongka Tham. Ka la her thur, ka siang 
ha ka haw-haw la ki thapniang, katba ka Tham 
ka ksoh rydin na ka ryndang, bad ka noh halor 
kawei ka tnatdieng. 

“Te hangno kata ka nan ba phiong?” la 
kylli ka Tham. 

“ Ka nan aiu ! ” la kem ktien ka Puka. “Phi 
da ngeit shisha ba ngan leit rah ia phi sha kawei 
pat ka nan ? Nga la shu thaw buit ban ioh bam 
ia phi bad ia kito ki biej baroh hapoh nan. Bad 
maphi phi long ka banyngkong na kito ki biej- 
anna ba ngan ioh bam shngiamrai.” 

“ Kumta pleng ! ” la ong ka Tham. Markumta 
hi ka la pynjrong la ki tnaw, bad ka la khap 
trait ia ka ryndang jong ka Puka haduh ba kan 
da iap. Nangta, ka la par biang sha la ka Nani 

Ki dohkha baroh haba ki la iohi ia ka Tham 
ba ka la wanphai biang bad ba ka par share 
share, shakhmat shakhmat, shadien shadien, ki 
la sngewlyagngoh, ki la wan iaker sawdong ia 
ka, bad ki la kylli balei ka la wan phai noh. Ka 
Tham ka la iathuh baroh kat kaba la jia, bad 
ka la ong: “ Wat shu shaniah ruraa ia ki kynja 
jrong ryndang, jrong thylliej.” 

KA INGDAK 


Kawei na ki Ingophis Sorkar kiba donkam eh 
ia u paidbah jong kano kano kajaka, la ha sor 
ne ha ’nongkyndong, ka long ka ingdak. Ha ki 
ingdak ki baheh kum ha ki jaka sor, don bun ki 
nongtrei kiba trei ha ka jingpyniaid jong uwei u 
rangbah uba ki khot u Post-master. 

Mynstepne mynsngi teng teng u ju wan ha 
ki ing jong ngi, u briew uba phong da ki jain 
khaki, bad u kieng kawei ka plasnieh ka baheh 
ha kaba u thep bun ki shithi. U wan ai ha ngi 
ka shithi, ne ka song, ne ki tyngka kiba wanpoi 
na kawei pat ka jaka, na kiba ha ing ne na ki 
lok jong ngi. Une u briew u wan na ka ingdak 
jong ngi. U dei u Piada ne u Pion. 

Ngi ruh ngi lah ban phah shithi sha la kiba 
ha ing ne ki lok kiba shong ha kiwei pat ki jaka 
ne wat ha ki ri nongwei ki bajngai. Lada ngi 
kwah ban phah shithi sha kano kano ka jaka 
kaba hapoh ka ri la jong, ngi leit thied na ing- 
dak kawei ka enbelop kaba don lypa ka stain. 

ha kane ka enbelop, ngi thep ia ka shithi 
kaba ngi la lah thoh ; bad ynda ngi la thoh 
ia ka adres ha kane ka enbelop, ngi thep ia 
ka ha ingdak ha kawei ka thliew kaba la pong 
khnang ha kynroh hajan ka jingkhang, u 
Pion uba trei ha kato ka jaka, u lum ia kane ka 
shithi jong ngi, lera bad kiwei pat ki shithi, u 
thep ha kawei ka pla ka baheh. Ia kane ka pla 
u pynkit ha ka motor ne ha ka rel, kaba ki khot 
ka Dak. Haba kata ka pla ka la poi ha la ka ja- 
ka, u leit rah ia ka sha ingdak, bad hangta ki 
jied ia ki shithi kat kum la ki dong ki dong ; bad 
ki pion ki leit rah bad ki leit ai ia ki sha la ki 
iong ki jong ki trai. 

Ia ki shithi kiba dei ban leit sha ki ri nong- 
wei, ki pynkit ha ka jhaj ne ha ka eroplen, bad 
ka dor ban phah ia ki ruh ka kham rem. Ki shi- 
thi kiba leit da ki jhaj ki kham shim por ban 
poi, hynrei da ka eroplen, kham stet shibun. 

Kumba ngi phah ia ki shithi jong ngi, kum- 
juh ruh ngi lah ban phah ki song ne ki tyngka 
ruh, da kaba leit ai ia ki ha ingdak. 

Ban phah ia kine ki song jong ngi, ka ingdak 
ka shimdorkat kum ka jingkhia. Wat la ka dor 
ngi sngew teng teng kumba ka rem, hynrei, ngi 
thikna ba kato ka song jong ngi kan leit poi ha 

kito kiba ngi phah, namar ka ingdak ka kitkhia 
ruh de ban pynpoi thikna ia ka song kaba ngi 
phah. 

Ngi lah ruh ban phah tyngka sha kano kano 
ka jaka, da kaba ai ia ka tyngka ha ingdak bad 
da kaba ngi thoh pyndap ia kawei ka Phorm 
kaba ngi lah ban ioh-ei na ingdak, hynrci ngi 
dei ban siew ia ka baiphah tyngka. 

Nalor kine, ha ingdak ngi lah ruh ban lei t ‘ 
buh ia ki tyngka. Ha ka jaka ban shu pynlut 
phut ha kiei kiei bymlarkam, ngi lah ban leit 
kynshew ha ingdak man u bnai. Bad ia kane ka 
tyngka ngi lah ban shim biang ha kano kano 
ka por ba ngi donkam. Kane ka pynhikai ia 
ngi ban nang ban kunai bad ban kynshew na 
ka bynta ki por ki bakhim bad ki batan. 

KO RX JONg'NGA 


Ko Ri jong nga, ko Ri baieid, 

Katno nga ieid ia Pha ! 

Ko Ri jong nga, ko lum Khasi, 

Ba siengiwbih shiryta ! 

Nga ieid ki lum ki wah jong Pha, 
Ko Ri i mei i pa ! 

Ia Pha, ki khun ki ker tawiar, 
Umblei haduh Kupli ; 

Na thor Brama sha kjat Surma, 

Ki rwai ka sur tylli: 

Ko Ri baieid ki Longshuwa, 

Pha dei ka Ri jong nga. 

Ki War, ki Bhoi, Lyngngam, Lalung, 
Ki Pnar, Mikir, Khasi — 

Baroh ki khun jong Pha ki long, 

Ha pneh Pha kdup ia ki 
Ko Ri, — ’persoh, syntiew lynter, 
Hapdeng ki lum bapher. 

U DRONA BAD U DRUPADA 


Mynhyndai eh la don uwei u Pukir uba 
shong hapoh ’lawbah jong ka Wah Ganges. Ka 
kyrteng jong u ka la long U Bharutwaj i. U la 
long u briew u bariewblei bad u bastad shibun. 
Kumta, ki syiem bad ki bakhraw batri kilaju 
wan aiti ha u ia la ki khunshynrang ba un pyn- 
hikai bad ban pynsan ia ki ha ka jingstad kaba 
iadei bad ka kyrdan jong ki. U la don uwei u 
khunshynrang uba kyrteng u Drona, ia uba u la 
pynsan pynrangbah lang bad kita kiwei pat ki 
kbynnah skul jong u. Hapdeng kine ki khynnah 
skul, la don uwei u khynnah uba kyrteng 
u Drupada, u khun jong uwei u syiem uba syn- 
shar ia kawei ka hima ha ki thain jong ka Wah 
Ganges. 

Kine arngut, u Drona bad u Drupada, ki la 
iaieid thepmynsiem uwei ia uwei pat; bad katba 
ki nangsan, kata ka jingiaieid ruh ka la nang- 
khlain nangkhlain haduh ba ki la iasmai ba 
lada jia kumno kumno ruh, kin ym iakhladlok 
lano lano. 

Katto katne snem hadicn, u kpa jong u 
Drupada u la iap noh. U Drupada u la leit phai 
biang sha la ingsyiem, bad u la kiew ha ka khet 
jong u kpa jong u. Kumba katto katne sngi, 
u Drona u la sngewkynjah shibun ha la kata 
ka trep-pukir. U la pynleit ia ka por ha kaba 
minot ia la ki jingpule bad ha kaba duwai. 

Ki snem ki leit, ki snem ki wan; U Bharat- 
waja ruh u la iap noh.U Drona u la sngewblaw 
shibun ha la kata ka jingim shisur. Katto katne 
snem hadien u la shongkurim, bad u la ioh uwei 
u khun shynrang. Man ka sngi u la pyrkhat 
kumno ban pynsan pynrangbah ia la u khun. 
Hynrei namar u la long uba kyrduh, um lah 
satia ban pynbiang ia ki jingdonkam baroh. 

U Drona u la kynmaw ia u Drupada, u pa- 
ralok barim; bad u la pyrkhat ba dei tang ma-u 
uba lah ban iarap lem ia u. Kumta ha la ki jain 
pukir u la wan sha ka ingsyiem jong u Drupada. 

“Me uei, khun ka nongkhrong, me kwah 
a'iu hangne?” la kynteit u Drupada. 

U Drona u phuhsamrkhie muin. “ Ko lok,” 
u la ong, “phim ithuh shuh ia u Drona? Phi la 
klet ia u lok uba la iasmai bad phi ban iaieid 
thepmynsiem ban ym iakhlad lok lada jia kum- 
no kumno ruh? Phi la klet noh ia ka jingiasmai 
harud ka Wah Ganges?” 

U Drupada u la peit shain ia u, bad u la 
ong; “Ka jingialang lok ka long tang hapdeng 
para ba iaryngkat kyrdan. Kumno nga lah ban 
iadeilok bad u pukir-khrong kum mame? ” 

Kine ki ktien ki la dung ia ka dohnud jong 
u Drona. U la phai biang sha la ing pukir. Ka 
dohnud jong u ka ingkhong da ka jingpynhiar- 
kput ia ka jingsarong jong u Drupada. 

Ha kawei ka sngi, u Drona u la leitkai sha 
u Bhishma, u kparad ki syiem Kuru bad PandU. 
U Bhishma da kaba iashongkai slem bad u, u la 
shem ba u Drona u la long u Pukir u bariewblei 
bad u bastad bashemphang. Kumta, u la buh 
ia u ban hikai noh ia kita ki ksiew jong u. 

U Drona u la trei minot bha ha kata ka 
kam ban pynsan pynrangbah ha ka jingnang 
jingtip ia kita ki khynnah syiem. U la pynhikai 
ia ki ba kin long ki bashlur, ki bashynrang ka 
mynsiem bad ki bahok. U la ieid bad u la kitkhia 
ia ki kum la ki khun, ki ruh ki la ieid, la burom 
kylliang ia u kum la u kpa. 

Ynda ki la sngew ba ka jinghikai jong u ka 
la biang. ha kawei ka sngi, ki la ong: “La katta 
snem phi la leh shitom na ka bynta jong ngi, 
khlem bainong eiei ruh em, pan katba phi mon, 
ngin ai ia phi.” 

“Wanlam ba nga,” la ong u Drona, "ia u 
syiem Drupada, teh ia u bad kti bad kjat.” 

Kumta kumta hi kita ki khunsyiem ki la 
mih baroh arngut, bad ki la leit bak bak sha ka 
Ingsyiem jong u Drupada. Ki la khum bad ki 
la wanlam ia u hakhmat u Drona. 

“Me kwah aiu da kaba phahkem ia nga ?” 
la kylli u Drupada, da ka iingbitar. 

“Ym dei ia ka jinfim jong phi, ko Syiem Dru- 
pada, ba nga kwah,” la jubab u Drona. “Nga 
kwah ia ka jingialonglok bad phi keifi. Ka 
jingialonglok ka long tang hapdeng ba iaryng- 
kat kyrdan. Ngan shim noh manga shiteng ka 
hima jong phi, ka bynta kaba don shatei na ka 
Wah Ganges; ia phi pat kan sah shiteng, ka 
bynta kaba don shathie. Kumta, ngin sa iaryng- 
kat kyrdan bad ngin ialonglok. 

Ill 



Slem slem bah la don uwei u Patsha bakhraw 
jong ka ri Persia, uba kyrteng u Nadir Shah. U 
la long u briew u bapilei shibun, bad kham 
bunsien u shu shaniah eh ia la ki kam ha kiba 
ha ing ne ha ki shakri. Kane, bunsien ka la 
pynkulmar bad pynsniew ia ki kam jong u. 

Ka mahadei jong u ka la don arngut ki hyn- 
men kynthei ia kiba ka ieid bad ka burom shi- 
bun. Ka leh bha, leh sbun ia ki katba lah, ha- 
duh ba ka da kyrpad ia u Patsha ba un shah ba 
kin shong ha kompon ingsyiem. Ki pat, la ki 
leh mynleh ieid, ki nang thap narieh narieh 
kumno ban ioh pynsniew ia ka. Ka mahadei 
pat ha la ka iingsbun bad ka jingpalei myn- 
siem kam shym suba eiei. 

Ynda la biang la ka por, ka mahadei ka la 
ioh u khun shynrang u babhabriew shibun. Ki- 
ta ki hynmen jong ka, kiba la wan iarap ia ka 
ha kata ka por, ki la buhrieh ia uta u khun- 
lung, ki la pynthiah ha kawei ka shang bad ki 
la pynkie ha wah. Ki la wan bak-bak sha u 
Patsha, ki rah da u khun-ksew, ki ong ba ka 
kha ka mahadei. U Patsha u la sngewsih shi- 
bun, bad u la maham ba kin ym iathuh iano 
iano ruh kat kata ka jingjahburom. 

Uwei u mahajon katba u dang leit dih um 
na kata ka wah, u la iohi pynban ia kata ka 
shang kaba sahkut ha ki thungshut; u la iphyl- 
la shibun, u la jngoh shapoh bad u la kyndit 
thret ba don pynban da i khunlung. U la shim 
pynkloi bad u la rah bak-bak sha la ing. Ka 
kurim jong u, haba ka la iohi ia ita i khunlung 
ka la ikwah, bad ka la ong ba kan ri noh ia i, 
namar kim don khun. Kumta ki la sumar ia 
ita i khunlung kum la i khun la jong. 

Ka mahadei ynda la biang la ka por, ka 
la ioh uwei pat u khunshynrang, hynrei kita ki 
hynmen jong ka, ki la leh kumjuh kum myn- 
shuwa. Bad ka leit jia ba uta ujuh hi u Maha- 
jon u la leit lap ia uta u khunlung, bad u la ri 
ia u ruh kum la u khun. 

Hadien katto katne por, ka mahadei ka la 
ioh sa da i khunkynthei, hynrei kita ki hynmen 
jong ka ki la leh kumjuh kumba ki la leh ia ki- 
to ki khunshynrang arngut. U Patsha u la dom 
tyngeh ia ka mahadei ba man la ka por ka shu 
pynjahburom ia u kumne. U la beh ia ka na 

ingsyiem, bad u la pynshong ha ka trep kaba u 
la phah thaw khnang ha San Lad, ba kat kiba 
iaid nangta kin rkhiebeifi ia ka. Ka mahadei 
ka la shu shah shitom da kaba kyrmen ba ha 
kawei ka sngi, U Blei hi Un da bad Un pyllait 
ia ka na kata ka jahburom baroh. 

Katba nangmih ki sngi ki ia, ki khunsyiem 
baroh laingut ki la nangplung bad nangsan 
nangrangbah. Kita ki tymmen mahajon ki la 
leh katba shong la ka bor ban pynsan ia ki ha 
ka burom, bad ban pynhikai ia ki ia ki kynja 
jingnang jingtip baroh, kumba dei ia ki khun 
baioh bakot. Ki la pynkhreh ruh ban thaw da 
kawei pat ka ing kaba kham heh bad kham kyl- 
luid, namar kita ki khynnah ki la sdang samla. 

Katto katne por hadien kane, kata ka kmie- 
ting jong ki ka la iap noh. Baroh lai ngut ki la 
lam sngewsih shibun ia kata ka jingduh ka ba- 
khraw. 

Hadien khyndiat bnai, kata ka ing ka la dep. 
Ka la long ka ing ka baitynnat shibun ; bad ki 
la lashongsuk. baroh sawngut da ka jingkmen. 
Hynrei kata ka jingkmen jong ki ka la long 
tang shiphang sngi. Uta u kpating jong ki ruh 
u la iap nob, khlem da ioh iathuh kumno ba u 
la shem ia ki. 

Ki jingmut : 

Kmieting — Ka briew kaba shu karakmie. 
Shiphang sngi — Tang khyndiat Por. 

KA 

NAN PALOK 



Ka Nan-Palok ka long kawei na ki nan ki 
baheh tam ha ri Khasi Jaintia. Kane ka nan ka 
don hajan pdeng jong ka Sor Shillong. La shna 
ia ka ha ka snem 1893-94, ha ka por ba ia ka 
jylla Assam dang synshar uwei u Lat uba kyr- 
teng u William Ward. La tih ia ka ha ka jaka 
kaba kham long them; bad ki dieng kseh ba- 
jrong bad baheh ki ker ia ka pateng-pateng. 
Hangne hangtai, sawdong ia ka, don ki kper- 
syntiew kiba phuh ki syntiew babun rong bad 
basieng iwbih. 

Ha ki bynta ba kham jyndong jong ka nan, 
ki ’tiewpadma bad la ki sla baheh jong ki, ki 
per lade ha sla um. Hynrei ka bynta ba kham 
khraw jong ka, ka long ka bajylliew shibun. 
Bad hangne ki per ki lieng ba shong bam-lyer 
ki briew. Sawdong ia ka ki ker ki sharing- 
phlang bajyrngam kiba long ryngngi bad dym- 
miew ban shongkai jahthait. Don ruh ka lynti 
kaba laid tawiar ia ka, bad hangne hangtai don 
ki ben ban shongkai myllen. 

Hapdeng jong ka, na shiliang shashiliang ka 
don ka jingkieng kaba khun kum ka khilon, ha 
kaba teng teng ki briew ki icngkai ban bret 
iingbam bad ban peitkai ia ki dohkha kiba jngi 
sngewbha hapoh urn. Kham pajih na jingkieng, 
shaphang rudnan, don i i'ng riehlieng baitynnat, 
ba la shna da ki dieng. 

Ha kjat jong ka, don kawei pat ka jingkieng, 
ba la kynroh da ki maw ban sden ia ka um, bad 
la ker ia ka baroh arliang da ki nar. Hangne 
don ki jaka peitkai kiba la shna khnang baroh 
arliang ; ha kawei ka Hang, ban peit ia ka nan, 
bad ha kawei pat, ban peit ia ka riat baitriem 
jong ka kynroh bad ia ka ’persyntiew kaba don 
harud jong ka jingkieng. 

Teng teng ha ka por mynstep bad mynsngi, 
haba kham kynjah briew, ki iu wan jngi-kai ki 
hanblei kiba wan her na ki jakashong bajngai 
jong ki. 

Ka nan bad ki kper syntiew babun rong, bad 
ki dieng ba Spain tawah ki jyrmi, bad ki sharing 
phlang bajyrngam kiba ker ia ka, katba ka sla 
um ka thaba khlek khlek ha ka jingbeh jong ki 
’erbatemon, ki pynlong ia kane ka jaka kawei 
na ki jaka ki baitynnat tam ha Sor Shillong. 

Ki Jingmut : — 

’Tiew Padma — Ki jait syntiew kiba mih 
bha hapoh um. Ki sla jong 
ki, ki long ki baheh pyllun. U ’Tiewpadma 
u long ka dak jong ka jingkhuid bad ka 
jingsngur mynsiem. 

KA PTRTHEI THYMMAI 


Bunsien ngi la ju iohsngew ia ka kyrteng 
Amerika — ka long ka kyrteng jong kawei ka 
ri ka bakhraw shibun kaba la kbot ruh ka pyr- 
thei thymmai. U briew uba la leit shem ia ka, 
u kyrteng U Kristopher Kolumbus. 

Ia U Kolumbus la kha ha ka snem 1446 ha 
ka shnong Genoa, kaba long ka kad-lieng ka 
bakhraw. Ki kmie ki kpa jong u kim shym da 
long ki bariewspah, hynrei ki hun ha la ka jing* 
long kaba U Blei u la buh ia ki. 

U Kolumbus u la long u maji u bashlur bad 
u banud. Ha u ka duriaw ka long tang kum 
kawei ka madan ialehkai ; ki jingatphyllung 
bad ki jingkhiedew jong ka kim ju lah ban pyn- 
sheptieng ne ban pynma ia u. 

Ha kito ki por, ki briew ki dang artatien ban 
ngeit ba ka pyrthei ka long ka bapyllun kum 
ka bol. U Kolumbus u la pule bun ki kot kiba 
ialhuh shaphang ka jingiaid pyrthei. Na kine 
ki kot, u la ioh shibun kijingtip. Ynda u la 
minot bniah bun snem, u la rai jingmut ba la 

kumno kutnno ruh kane ka pyrthei ba ngi 
shong ka dei ban long ka bapyllun. Kumta, u 
la pyrkhat ba lada u lah ban ioh jhaj ban laid 
sawdong ia ka duriaw naphang sepngi un wan 
poi sha ki thaifi mihngi jong ka ri India. 

Ban pyndep ia kane ka jingthmu, u la wad 
jingiarap na ki syiem jong ki hima sepngi, hyn- 
rei baroh ka la shu long lehnohei. Ym don ba 
ngeit ia u. Ynda u la iaipyrshang, hadien bun 
ki jingeh bad ki jingialeh pyrshah, ka Isabella, 
kaba long ha kata ka por ka syiem jong ka ri 
Spain, ka la mynjur ban iarap ia u. 



Ha ka snem 1492, 3 tarik u ’Nailar, lem bad 
kumba 200 ngut kiwei pat ki maji, u la mih 
na Spain, da kajhaj kaba kyrteng ka Santa 
Maria. Ki sngi ki kylla ki taiew, bad ki taiew ki 
kylla bnai, hynrei ym iohi dieng, ym iohi siej, 
tang ka um duriaw baiar hinlyhin. Ynda ki la 
laid bun taiew bun bnai kumne, kita ki maji ki 
la btai, bad ki la pyrkhat ba kan poi ka sngi ba 
ka duriaw kan long ka jyntep jong ki. Ki la 

bitar ia u Kolumbus bad ki la khot ia u, u 1am- 
wir. Bad ki la byrngem ba lada urn treh ban 
leit phaidien noh, kin pyoiap ia u. U Kolum- 
bus u la kular ia ki ba lada hapoh laisngi kim 
poi ryngkew, kin leit phaidien noh. 

Ka jhaj ka mareh stet. Katto katne por ha- 
dien, ki la iohi kitai ki lum bajyrngam ; bad 
katba ki nang tur kham shajan, ki iohi ia ki 
’lawbah-’lawsan. Ki la jan poi ryngkew. Baroh 
ki la sngewkmen bad ki la ia khublei markyl- 
liang da ka khmat kaba phuh samrkbie. 

Ha ka step Sngi Thohdieng, 12 tarik Risaw, 
hadien kumba arbaai ba u la mih na ri Spain, u 
Kolumbus u la kiew ryngkew ha kata ka Pyr- 
thei Thymmai. Ryngkat bad kita ki lok, ki la 
iadernkhohsiew ban ainguh bad ban iaroh ia U 
Blei Uba la isynei bad la iada ia ki baroh shi- 
lynter ka jingleit. 

U Kolumbus u la khot kyrteng ia kata ka ri, 
ka India Sepngi. Um shym la tip ba karri dei 
ka ri India. Da kaba mih ban poi sha India 
Sepngi, u la shem pynban ia ka Amerika. U la 
iap ha ka snem 1506, 20 tarik u Jymmang. 

KA J1NGRWAI JONG KA BLANG 



Ka Blang, shuwa ba kan wan shong bad 
briew, ynda ka la lait na ka shynturjong 
Khla, ka la rwai sammut marwei : 

“ A ! Meipun ia nga ka bapli, 

Ka khlembor-khlemsor, khlemnongda-nong- 

rap ; 

Nga im ha pyrthei tang ka nam thylli, 
Shaneng sharum, nga shang wadbuit-wadsap. 
Hynrei u fti-La syrtap khatar bor, 

U tiengiap-tiengim ia nga ka semshiliang; 
Lailum-laiwah, u phet sha them sha thor, 
Sha ’mon sha ’diang khlem phai kynriang ; 
Waw mei, la shet ka biej ! 

Waw mei, lap hon ka biej ! ” 

U SOHRAB BAD U RDSTOM 


La slem bah, la don ha Persia uwei u khla- 
wait uba kyrteng U Rustom. U la long u briew 
u bashlur bad u nongiapom u bakhraw. Ka 
nam jong ka kyrteng jong u ka la phriang kyl- 
leng, bad ka pynkyiuh ia ki nongshun jong u. 

Katba u dang laid leitjngoh pyrthei, sha ki 
ri bapher bapher, u la iakynduh ia kawei ka 
khunsyiem ka babhabriew shibun, kaba kyr- 
teng ka Tanimeh. U la shongkurim ia ka, u 
mut hadien katto katne por ban ialam ia ka 
ruh sha Persia. Hynrei tang hadien khyndiat 
bnai ba u la shong ha kata ka ri nongwei, u la 
dei ban leit phai kyrkieh sha Persia ban iada ia 
ka na ka jingwanhiarthma ki nongshun. 

Shuwa ban iakhlad bad ka Tanimeh, u la ai 
uwei u mawlynnai, bad u la ong ba kan buh 
khop kum ka jingaisngewbha ia i khun iba kan 
kha ; bad ba kan pyntip ia u la i dei i shynrang 
ne i kynthei. 

Katto katne bnai hadien kar.e ka jingiakhlad 
basngewsih, ka Tanimeh ka la ioh u khunshyn- 
rang bad ka la ai kyrteng ia u, u Sohrab. Hyn- 
rei namar ba ka sheptieng ioh u Rustom un 

wan shim noh ryngkat bad u, kam shym pyntip 
ba u dei u khun shynrang. 

Uta u khunlung, man ka sngi, u la nangheh 
bad nangsan haduh ba u la kylla long uwei u 
•amla baishynraag bha ha kata ka ri. Naduh 
ba u dang rit u la pynpaw ba u long u khynnah 
u bashlur bad u batbit bha ban siat khnam bad 
ban iakhalaiwait. Haba ka kmie ka la iathuh 
ba u kpa jong u dei u Rustom badonnam, u 
Sohrab u la sngewsarong ialade bad u la sngew- 
phuhmat shibun, bad u la kut jingmut ban leit 
wad ia la u kpa sha Persia, ban pynithuh ba u 
long u khuil jong u. 

La ka kmie ka la leh katba lah ban khang 
ia u ka la jawummat bad ka iam sngewsih, u 
Sohrab um pynsngew. U la kut jingmut ban 
leit wad ia la u kpa. U la lum kawei ka kyn- 
hun shipai bashlur bad u mih bak. 

U Syiem Persia u la iohsngew shaphang u 
Sohrab ba u long u Khlawait u bym sheptieng 
iano iano ruh. Kumta, u la ialeh katba lah, ba 
un ym ioh rung ha Persia. La ki shipai jong 
u Syiem ki ieng syrtap syrtap, u Sohrab u la 
nangtur roit-shi roit. U Syiem Persia u la lum 
ia la ka kynhun shipai baroh ban ialeh pyrshah 
ia uta u samla hiarthma. Haba kita ki kynhun 
shipai bakhraw ki la iatur markhmat ha kawei 
ka lympung, u Sohrab u la kop ia ki khlawait 

ka Persia ban iakhun paramarwei. Hynrei kat 
uba wan, u kyllon iap ha ki kjat jong u. 

Khatduh khatwai, haba u Syiem Persia u la 
iohi ia ka jingduh bad ia ka jingjulor, u la kyr- 
pad ia u Rustom ban leit pyniap noh ia u Soh- 
rab. Dang nyngkong u Rustom ym shym 
mynjur ia ka jingkyrpad jong u syiem, namar 
um sngewiadei kyrdan ban ialeh bad u khynnah 
rakaid. Haba u Syiem u la pynbor eh ia u, u 
la mynjur ban leit tang ba ym dei ban don ba 
tip ba dei ma-u. 

Haba u Sohrab bad u Rustom ki la iakynduh 
ban iakhalaiwait, ki la shu iapeit parabriew. 
Bad baroh arngut ki sngewphieng ha la ka jong 
kajong ka mynsiem. U Rustom u la sngew- 
shoh-jingmut shibun ia uta u samla bashlur 
hakhmat jong u. 

“ Phi dei u Rustom ? ” la kylli u Sohrab. 

“ U Rustom ! ” la kemktien uta uwei pat. 
“ Me tharai ba kat u Rustom un wan ban ialeh 
kum bad me u khynnah rakaid ? ” 

Kita ki arliang mamla, ki la iakhun ka kha- 
laiwait baroh shisngi, khlem den bajop. Ynda 
kum lashai, ki la ialeh biang. Hynrei kim man 
iajop ne iarem. Ha ka sngi ka balai jong ka jing- 
ialeh, u Sohrab u la woh wiak ia ka j lifispong 
jong u Rustom, bad u Rustom u la kyllon kram 

ha madan. U Sohrab ha ka jaka ban dunglap 
ia u, u la shah ba un khie biang. U Rustom u la 
iengjoit da ka jingbitar bad ka jingsngewrem. 
U la sied kynsan roit ha u Sohrab, u pyrta 
kliang : “ Rustom.” Haba iohsngew ia kata ka 
kyrteng, ka ksangkti jong u Sohrab ka jem wep 
bad ka wait jong u ka noh. Ha kata ka khyl- 
lipmat u Rustom u dung ia u na ka krung, bad 
u Sohrab u kyllon ha shen. 

“Pleng! Phi dei u Rustom?” la kylli u 
Sohrab, “ maphi kein dei i pa jong nga ! ” 

“ Kumno kata ka lah ban long?” la kem- 
ktien u Rustom, “ ngam don khun-shynrang 
manga ! ” 

U Sohrab suki suki u la syndong la ka kti- 
sopti, bad u la pyni ia u mawlynnai uba ka 
kmie jong u ka la pyndeng ha ka ksangkti jong 
u, shuwa ba un mih na la ing. U Rustom u la 
kynmaw ia uta u mawlynnai ba u la ai ha ka 
Tanimeh, bad mynta u sngewthuh ba u la dung- 
iap ia la u khun. U la lam rangbah rangsan, 
bad u la piam ia u ha la ka shadem. Tang shi- 
phang u Sohrab u la dkutmynsiem. U Rustom 
u la kli ialade da ka jaifi, bad da ka dohnud 
kaba khia da ka jingsngewsib. kthang, u la sbong 
baroh shi-miet hangta harud ka meti’apjong 
u khun. 

U SHIPAI 


U SHO — Kloi Don ! Kloi Don ! Ale peit ki 
shipai. Kithie, kithie ki nang wan 
kiew shane ! 

U DON— Kino? Kino? O Haoid. Nga ioh- 
sngew ba ki put jingput de. 

U SHO — Peit! Peit! Ki nangwan nangwan 
shane. Phi iohsngew kata ka bom ba 
ka riew ? Peit ki ia iaid ryngkat ryngkat saw 
sawngut! Baroh ki riam da ki jain jyrngam. 
Na khmat duh ki iaid ki nongput. 

U DON — Peit utai uba kieng bom u deng da 
ka sniehkhla, Sawngut kiba tem tyr- 
rak-tak-tak. 

U SHO — Nadien ki nongput, ki bud ki shipai 
kiba tap da ki tupia jyrngam. Nadien 
iong ki pat, ki bud kiba spong jyrngam. Baroh 
ki bah la ka suloi suloi. Mynta la mih sa kiba 
shongkulai. Peit ki rah da ki sum ki bajrong ! 

LJ DON — Ha ! Ha ! Ha ! Ki bud sa ki khashor 
bad ki kali Khashor. 

U SHO — Ani ! phi iohi kitai ki motor kiba 
don ki shalyntem kiba kum ki kyn- 
jrinar heh lymbnep ? 

U DON — Ki tank ! Ki tank ! Peit katno ka 
jingkhia jong ki, la them sa ka surok. 

U SHO — Ish ! Ka jingitynnat ! Kitei-tei ki la 
jan lyngngop. Jram, jram, jram ki 
laid Jrahi, jram, jram. Kadiang, kamon, ka- 
diang, kamon, kadiang, kamon. Nga ruh ynda 
nga la rangbah, ngan long shipai. 

U DON — Nga te, ngam kwah long shipai. 

Ngan shongskul bha mynta, bad ha- 
dien ngan sa leit shongskul doktor. 

U SHO — Em phi. Nga te ngan leit long shipai. 

Ngan sa long u nongiada ka ri la jong. 
Lada ki nongshun ki wan hiarthma ia ka ri 
jong ngi, nga kwah ban iada ia i mei, ia i pa, ia 
i Bih. Kum u shipai bashlur ngan tur pyrshah 
ia ki nongshun ban iada 1a la ka shnong bad ia 
la ka ri. Da ka suloi jong nga, ngan sa siat bad 
dam bad dam ia ki nongshun bad ngan sa pyn- 
her krad ia ki. 

U DON — Hynrei, phi i Sho, kum u doktor, nga 
pat ngan sa lah ban sumar ia ki b»- 
pang baroh. Lada i pang i mei, ne i pa ne i Bu, 
ne Iada mynsaw mano mano ruh ha shnong, 

ngan ai dawai bad sumar ia ki. Bad lada nga 
kwah, ngan sa lah ruh ban long u doktor joag 
ki shipai. Bad ngan sa ioh ban sumar ia phi ruh 
lada phi pang ne phi mynsaw ba madan thma. 

U SHO — Kata ruh kaba dei. Hynrei phi i Don, 
u shipai u long u shipai. Ha ki tyr- 
peng jong u, u kit ia ka jingim bad ka burom 
jong ka ri. Phim dei ban tharai ba dei kato ka 
suloi kaba ban khia ia ki tyrpeng jong u. Em, 
ym dei kata lane kato ka pla ba u kit kyndung 
shadien ; hynrei, dei ka ri. Namar u shipai u 
bashlur u dei ban ieng skhem na ka bynta la ka 
ri. Ka kam jong u doktor, kum ka jong ki Nors 
ha aspatal, ka long tang ban sumar iakitoki 
bapang ne kiba la mynsaw, hynrei ym ban iada. 
Ka kam doktor bad ka kam Nors ruh ki long 
ki babha bad ki badonburom shibun. I mama 
jong nga i long doktor bad i Nah-nah pat i long 
Nors, ki iarap shibun ia ka ri, hynrei u shipai u 
long u shipai. 

U DON — Hynrei, phi tharai ba tang u shipai 
uba kit ia ka ri ? Baroh ki briew ki 
babha bad kiba ieid Blei, ki kit halade ia ka 
burotn jong ka ri. Ki nongsynshar ka ri, naduh 
u President haduh u tymmenshnong, ne u rang- 
bahdong : ki doktor, ki nongrep, ki nonghikai, 
u kamar, u mistridieng, u dorji bad terter ha- 

duh u nongbyllasngi ; baroh, nga tharai ki kit 
halade ia ka burom jong ka ri ! 

U SHO — Ka dei kaba phi ong. Ka ri jong ngi 
ka khmih lynti ba uwei-pa-uwei u 
khun jong ka un kit ia ka burom jong ka, bad 
un pyndep ia la ka kamram ri ; hynrei u shipai 
u dei u briew uba la aiti lut ia la ka jingim na 
ka bynta jong ka ! 

U DON — Hynrei ka kam doktor ka kham don- 
burom ban ia ka kam shipai jongpbi ! 

U SHO — Em phi Don. Ngam iamynjur bad 
phi. Baroh ki kam ki long ki badon- 
burom suda lada ngi trei hok bad ngi kyntiew- 
burom ia ki. Manga haba ngan leit sohshipai, 
katto katne por, lehse ngan dang long u shipai 
langrut bad u shipai madan, hynrei lada nga 
minot bad nga trei hok, ngan sa nangkiew nang- 
kiew haduh ba ngan lah wat ban long rangbah- 
shipai ruh ; bad pyrkhat seh Don, haba kan poi 
kata ka por, haba ia phi kin iai khot u Doktor 
Don, ia nga pat lehse kin khot u Jernel Sho ! 
Hynrei, kata baroh kam pher, man la u briew u 
don la ka jong ka jong ka jingkhot. Bad ka ri 
jong ngi ka khmih-lynti ba uwei-pa-uwei un 
pyndep ia la ka kamkynti la jong, ha kaba la 
khot ia u ! 

KI DAK PULE 


Shaphang mihngi jong ka duriaw Meditera- 
nian, don ka ri kaba kyrteng ka Phenisia. Ia ki 
briew kiba shong ha kata ka ri la khot ki Phe- 
nisian ne ki Nongphenisia. Ki la long ki jait 
bynriew barim eh kiba la shong harud duriaw, 
markhap bad ki Ju. Kine ki Phenesian ki la 
tei artylli ki nongbah, ka Tirus bad ka Sidon, 
ki la khamti ia ka jingkha'i baroh ha ki thaifi 
sepngi. Ki lieng khai jong ki, ki poi kylleng ka 
ri Gris, Itali, Spain bad shaduh ki ’dewlynnong 
Sili; ban leit thied tin. Kat shaba ki leit, ki tei 
shnongkhal bad ki pyniaid jingkha'i. 

Ki la long ki nongkha'i ki bakhraw bad ki 
bariewspah ; hynrei ki briew ki bakhwan bad 
ki bakhapnap. Pynban na ki, ngi la ioh kawei 
ka jingmyntoi ka bakhraw. Ngi la ioh iakidak 
pulekot. 

Jngai na kane ka ri jong ngi, shaphang sep- 
ngi, don ka jaka ka baphylla, ia kaba ki Grik 
ki la jerkyrteng ka Mesopatamia — kaba mut 
“Ka ri hapdeng ki wah.” Kawei na kijait 
bynriew banyngkong eh kiba la wan buhai- 
shnong ha kata ka ri, dei ki Sumerian, ki ’riew- 

Ium kiba la wan hiar na shaphang shatei. Ki 
la shem ia ka buit thohdak, da kaba pruid ha 
ki lyngkniap ’dewbyrtha. Ka durjongkita ki 
dak ka long dong kum u sdie ne kura ka kboh. 

Ki Phenesian ki nang bha ia ka rukom thoh- 
dak jong ki Sumerian ; hynrei namar ba ki dak 
ki kdor bad ki dong than, bad ka shim por shi- 
bun ban thoh, kim sngewbha. Kumta ki la 
wad buit ban shem da kawei pat ka rukom 
thohdak kaba kham jem bad kham suk. Ki la 
shim katto katne na ka rukom thoh jong ki Nong- 
Ejipt, bad katto katne na ka jong ki Sumerian. 
Ki la pynduh noh ia kato ka rukom thoh barim, 
bad ki la buh tang arphewar tylli ki dak-pule. 

Kham hadien, ki Grik ruh ki la bud ia kine 
ki dakpule thymmai. Ki la nang kham pynbun 
bad kham pynbha bad ki la pynphriang shaduh 
Itali. Ki Roman ne ki Nong Rom pat, ki la 
kham pynbha shuh-shuh, bad ki la pynhikai ia 
ka ri sepngi baroh. Na kane ka daw la khot ki 
dak Roman. Bun spah snem hadien, kine ki 
dakpule ki la phriang ha ri mihngi, haduh ka 
ri Khasi-Jaintia jong ngi ruh. 

Ki Jingmut : — 

Markhap — Marjan. 

Khamti — Shim halade. 

Roman — Ki briew kiba shong ha Rom 
ne ha ka Hima Rom, ha ki kor 
hyndai. 

KI SHITBI 


Mawkhar 

Shillong, Nailar, 6 tarik, 1955. 


Tina baieid, 

Nga dang shu wanpoi kumne na Lait- 
lyngkot. Nga la shu thoh kyrkieh ban pyntip ia 
phi ba la shisngi dei ka Sngikha jong i mei, bad 
ngi mut ban pynlong ka jinglehkmen kum ka 
jingburom ia i. Kumta, sngewbha ban wan sah 
hangne bad ngi naduh lashai, ban iarap jingtrei 
lent. Ngan sa iathuh ia phi shaphang ka jingleit 
Laitlyngkot jong nga. Nga khmih lynti ba phin 
wan khlem pep. 

Khublei ia phi. 

Ka paralok baieid jong phi. 

Ka Mini. 

Umjaiur 

Mawlai, Naiwieng 20, 1955. 


Mei baieid, 

La kham slem ba nga la idh ia ka shi- 
thi jong phi, hynrei nga sngewsih shibun eh ba 
ngam shym la ioh ban jubab shisyndon. Ha kine 
ki sngi, nga la kham bun kam, namar nga la 
dei ban minot bha ban khreh na ka bynta ka 
Eksamin Kutsnem kaban long ha kane ka taiew 
kaban wan. Nga la dei ban minot bha ia ka 
jingkhein, namar nga shem ba ka long kaba 
kham eh khyndiat. I a kiwei kiwei pat ki kot 
ngam shym da shem jingeh shibun, namar ki 
nonghikai ki iarap bha ia nga. 

Nga la pyntip ia phi ba ha ka eksa- 
min kaba la lah, nga la tong u balai ha ka Klas. 
hynrei mynta ha kane kaban wan, da ka jingia- 
rap lem jong U Blei, ngon sa minot bha ban 
long la kumno kumno ruh u banyngkong. Phi 
ruh to duai lem na ka bynta kane ka jingthmu 
jong nga. 

Nga shait nga koit bha bad nga kyr- 
men ba kane kan lap ia phi ruh hapdeng ka jing- 
koit jingkhiah. 

U Blei Un kyrkhu ia phi , Mei baieid, 
Nga long u khun baieid jong phi , 
U Toto. 

0 RABINDRANATH 
TAGORE 


Naduh ki por barim eh, 
ka Ri India jong ngi ka la 
don ki briew ki bapawnam 
shibun ha la ki jong ki jong 
ki liang. Ha kine ki jukjong 
ngi ruh ki briew kiba kum 
kine ki mih man la ka teng 
ban pynpaw ia ka jingkhraw jong ka-kmie jong 
ngi, ka Ri India. 

U Rabindranath Tagore u la long uwei na 
ki briew ki bapawnam eh jong ka Ri India ha 
kine ki por jong ngi. U long u nongthoh badon- 
nam bad u ’riewpyrkhat u bastad. U long uwei 
na ki nongthoh Poetri bastad eh jong ka Ri 
India. 

La kha ia u ha Bengal, ha Korkata, ha ka 6 
tarik Jymmang, 1861. U la thoh ha ka ktien 
Bengali. Ki jingthoh jong u ki long ym tang 
ba ki bang sur, hynrei ki bajylliew ruh da ka 
mynsiem tipblei. Bun na kine ki jingthoh jong 
u la pynkylla sha kiwei pat ki ktien jong ki jait- 
bynriew ka pyrthei ; bad kane ka la pyn- 
phriang ia ka nam jong u satlak ka sla khyndew. 

La u long u badonnam shibun kum u^nong- 
thoh Poetri, hynrei u Tagore u la thoh rub 
kiwei kiwei pat ki kynja jingthoh, kum ki jing- 
iathuhkhana bad ki kynja Sawangka ne Natak. 

Kawei na ki poetri badonnam eh jong u ka 
long ka Oitanjali kaba ma u hi u la pynkylla 
na ka Bengali sha ka English. Baroh kito kiba la 
pule ia kata ka kot ki la shohjingmut ia ka ha- 
duh katta, bad kane ka la pynlong ia u Tagore 
ba un ioh ia ka Buskit kaba khot ka Novel 
Prize kaba palat shispah hajar tyngka. Kane 
ka Buskit ka la nang pynkhraw ia ka nam jong 
u bad ia ka burom jong ka India. 

U Tagore u la long u briew u baiar shibun 
ka jingmut jingpyrkhat. Hakhmatjong u ym 
don bapoh, ym don bakhraw, ym don balieh, 
ym don baiong; baroh ki long ki briew kiba 
na Ujuh U Nongthaw. U ieid ia la ka Ri bad 
ia la ki parari ; bad u kwah ia ki baroh ban 
kiew shaphrang. Na kane ka daw, ha ka snem 
1901, u la tei ka Skul Santi-nikeian ha Bolpur, 
ka shnong kaba kumba 93 mer na Korkata, bad 
u jerkyrteng ia ka, ka Biswa-bharati. Ha Biswa- 
bharati don bun ki khynnah bad samla shong- 
skul bad bun ki nonghikai ; bad ki la ia im lang 
kum shi'ing shisem. Ki pynlong klas habar, 
hapoh syrngiew jong ki dieng. 

Ka jingrwai Jana-gana-mana, kaba long ka 
Jingrwai la ka ri jong ka India, dei kaba u Ra- 
bindranath Tagore hi u la thoh. 

Une u nongthoh bapawnam jong ka India u 
la khlad noh na kane ka pyrthei ha u Nailar, 
1941 ; hynrei ka nam bad ka kyrteng jong u ka 
Iai*sah hapdeng jong ngi. 

Ki Jingmitt : — 

Sawangka ne Natak — Ki jingialehkai thiater. 

KA PHAWAR DNGIEM 



Ko Mei-ngiem-Lalu bamkhun, 

Ko ’theijyllun, ko ’theilymphuin; 

Ko kongsan ki laiphewmrad, 

Ha ka Iewlurilura te, mo kynrad ; 

Ba pha la thaw jingrem lade hi, 

Ba pha da iuh ia ka ’tungtoh u bapli, 

U Khyndai sewbeh u Khyndai sewshan ; 

Te u bynriew u la ioh ka lad ka babiang; 

Ban ieng ka ksaw ka kpong, u ryngkew u basa ; 
Ban long ka risa, ka kynhoi, ka tamasa. 

KA DUITARA KSIAR - II 



Ha kawei lea sngi naoa kita ki nymmen jong 
ka ki la dang leit behmrad, kata ka khunsyiem 
ka la dang shongthain ha baranda, kawei ka 
tymmen ka la wanning ha phyllawing bad ka 
la pan um khyndiat ban dih. Ka la shong ia- 
thuhkhana myllen bad kata ka khunsyiem, ka 
la iaroh ia ka jingbhabriew jong ka bad ia ka 
jingitynnat jong kata ka i'ng. 

“Pleng phi itynnat ia ka i’ng jong ngi?" 
la kylli ka khunsyiem. 

“Baroh la biang nadong shadong,” la kem- 
ktien ka tymmen, “ hynrei dang duna sa artylli.” 

“ Kiei kita meirad ? ” la kylli pynkloi ka 
khunsyiem. 

“ Kawei," la ong kata ka tymmen, “ ka dei 
ka Duitara Ksiar kaba phi tang shu ong : 
“ Tem” ka la tern hi har-rukom ki sur jing- 
rwai. Bad kawei pat, dei ka Sim Krenbriew ; 
haba rwai maka, ki sim baroh ki wan hajan 
bad ki iarwai lang. Lada phi don sa kine phin 
ym sngewkynjah shuh.” 

Ka khunsyiem ka la kylli bniah kurano bad 
nangno ban ioh ia kita. 

“ Phi dei ban laid,” la ong ka tymmen, “ na 
katai ka lynti kaba leit poi sha ri India, bad 
phi dei ban leit beit arphew sngi lynti, khlem 
lad sha kadiang ne sha kamon. Kat ia u briew 
uba phi ia kynduh nyngkong, sa kylli bad un 
pynkdew ia phi.” Bad ka la leit noh artat. 

Ka khunsyiem ka la shu shongpyrkhat mar- 
wei, bad haba kita ki hymmen ki la wanphai 
janmiet, ki la shem ba ka para jong ki ka ikhia- 
jingmut shibun. Ki la kylli bad laiban ia ka ba 
kan iathuh ha ki kaei kaba pynkhuslai jingmut 
ia ka. Ynda ki la laiban eh, ka la iathuh baroh 
kaba la ong kata ka tymmen. U hymmen 
rangbah u la rkhie : “ O ! sa kum ia kata ruh,” 
u la ong, “ wat khuslai hep, lashai dang step 
ngan mih ban leit wad haduh ban da ioh pyn- 
hun ia ka jingkwah jong phi.” 

Dang step uta u hymmen rangbah u la khreh 
bad uta uwei ruh u nangiarap lem. Hynrei haba 

un sa mih, ka khang la u ban leit. “Bah ” ka la 
ong, pep noh seh, ngin leh kumno lxda jia 
eiei ia phi ha lynti ? ” 

“Koit hep, wat tieng,” u la ong, “ym leilei. 
Don U Blei hi Uba sumar. Hynrei ba phin dup 
sngewshngain, heh kane ka waitlam, wah ha 
kamra jong phi, haba ka phyrnai ka mut ba 
nga suk, hynrei lada ka sarang, em, tang ba ym 
leilei. Koit hep, ngan wan kloi bad ngan wan 
rah ia ki jingkwah jong phi.” U mih soit. 

Uta u khunsyiem u la leit la ka leit, bad 
hadien arphew sngi u la lap ia uwci u pukir 
tymmen uba shong harud lynti, ha trai jong 
kawei ka diengbah. U la leit sha u, bad ynda 
u la nguh arti u la ong : Nga la wan khnang 
naduh lynti jngai ban wan kylli ha phi, kumno 
ban shem ia ka Duitara-Ksiar bad ia ka Sim 
Krenbriew.” \ 

“A, ko khun,” la ong u Pukir, “ ka dei ka 
kam ka baeh bad ka bama shibun, hynrei nga 
kloi ban iarap ia phi lada phi thmu shisha ban 
leit wad.” 

“ Nga la kut jingmut skhem ” la ong u 
khunsyiem, ” bad ngan ym leit phai noh katba 
ngam pat ioh.” 

“ ftiuma,” la ong u Pukir, “ heh une u luta, 
ynda pbi la kiew biang halor u kulai, shat 
tyngeh ia u ba un tyllun ha khmat jong phi 
bad bud thiaw thiaw ia u. Haba un sangeh 

ha kjatlum, hiar noh na u kulai, iehnoh ia u 
hangta, un sa ap haduh ba phin da wan pbai 
biang: bad kiew beit saksak ia ka lynti kaban 
ialam sha kli*r lum. Katba phi nangkiew phin 
iohsngew ki jinglynftiar bad ki jingjiaw ba 
sngewshyrkhei kiban pynkhaweit ia phi ba phin 
dup kyliadien. Hynrei, wat phaidien, namar 
phi tang thu leh kumta, maphi bad u kulai 
jong phi, phin kylla mawpyllon.” 

“ Sa ia tang kumta ruh,” la ong u khunsyiem. 
U la nguh biang ia u Pukir, u la kiew ha la u 
kulai. U la pyntyliun ia uta u luta, bad u la 
buddien ia u da u kulai. 

Uta u luta u la sangeh ha kjatlum, kumba 
ong u Pukir. U khunsyiem u la hiar na u kulai, 
u la iehnoh ia u hangta, bad u la kiew saksak 
ia u lum. Katba u nangkiew artet u la iohi ba 
kata ka lynti, bad kadiang bad kamon ka dap 
da ki mawpyllon suda. Nangta u la iohsngew 
sa ki jinglynniar bad ki sur kiba pyrta shla. 
“ Bom pynlap ! bom tap ia u ! ” U sngew kum- 
ba don shisha kiba wan beh nadien ban bom 
i'ap ia u. U la kaniap-kanim ban laid la ka i’aid, 
hynrei um banse khlem da kyliadien. Bad mar 
kumta, ma u bad u kulai jong u ki la kylla 
mawpyllon dong-lydong. 

KA THAPBAWA 


Ka thapbawa ka long ka khfiiang kaba bam 
ia kiwei pat ki parakhniang, kum ia ki skain, 
ki ngap, ki mait bad ki pyrjong. Ka long ka 
khniang ka basianti shibun. 

Haman la ka jaka ba ka shong, ka don ka 
Ing kaba ngi khot ki snurthapbawa. Ia kane 
ka snur ka thain pyllun da ki ksai kiba dambit 
bad ki bani bha, kiba mih na ka met jong 
ka. Kane ka jingthain, ka long kum ka jy Hi ba 
bun pateng. Ka sdien ia la ka ing ha ki dieng 
ne ki sladieng. 

Ka snurthapbawa ka long ruh ka jingriam. 
Ia ki khniang kiba ngat ha kane ka jingriam, 
ka thapbawa, ka kem bad ka bamdoh. 

Don bun jait ki thapbawa, hynrei kiba kham 
kynrei ki long ar rukom. Ka thapbawa-i'ng 
kaba shong bad shna snur ha ingbriew ; bad 
ka thapbawa-kper kaba shong bad thaw snur 
ha ki dieng bad shonging hapdeng ki snur hi. 

Ka thapbawa ka don bun tylli ki khmat ; 
tang ba ki khmat jong ka ki neh kumjuh, kirn 
khih kum ki jong ngi. Ka don artylli ki tnaw 
kiba mih na ka khlieh jong ka. Kine ki tnaw 
ki long kum ki kti jong ka. Ka don phra 
tylli ki kjat. Lada kawei ka kjat ka kheifi, ne 
ka dkut noh, shen ka mih da kawei pat. 

Don kawei pat ka jait thapbawa kaba khot 
kyrtengka Thapbangem. Kane ka shong hapoh 
khyndew. Ka kham kynrei ha ki jaka khlaw ki- 
ba mih phlang bad long sanium. Halor ki phlang 
bad ki niut ka thaifi ka snur kaba i kum ka 
rumar rusomlieh. Hapdeng jong kane ka snur, 
don ka ihliew kaba syriem ia ka ktang shyntur 
jong ka turoi, bad kaba ngam shapoh ka krem 
ha kaba ka thapbangem ka shong. Ka thapba- 
ngem ka rieh shapoh jong kane ka thliew, bad 
ka ap nangta ban kem ia ki khniang kiba wan 
ha kata ka snur jong ka. Teng teng ka ju mih 
shabar ka krem ban wad jingbam. Ka dait ruh 
ia ki briew haba ka ioh. 

U SHRIEH BAD U SNAR 



Hajan jong kawei ka khlaw kaba don harud 
nong, arngut ki briew ki la leit ot lyntang ia ki 
diengsawdong kiba ki la pynkhrch lypa halor 
ka rynsan. Ha kata ka lawbniap la don bun ki 
shrieh kiba la shong hangta pateng la pateng. 

Ha kata ka step ba ki la iohsngew ia ka jing- 
riew ka kurat jong kita ki nongotdieng, ki 
shrieh baroh ki la wan ban jngoh kaei kata kaba 
riew sek-shi-sek. Ynda ki la iapeit shiphang ia 
kita ki briew ba ki iaring sharum-sharum sha- 
neng-shaneng ia kata ka tiar kaba sawa sek-pa- 
sek, kita ki shrieh ki la sdang ban iarynsiedkai 
na kawei ka tnatdieng sha kawei pat ; bad ki la 
iapah sngewbha kaid-shi-kaid. Katba kita kiwei 
ki parashrieh ki nang iapawang kuinta ha ki 
tnatdieng, uwei u shrieh u nangap dngong bad u 
nangpeit ia kita ki nongot-kurat. 

Ynda la kumba shitengsngi ne, kita ki 
nongotdieng ki la leit bamjasngi sha la Ing, bad 
ki la shu iehnoh hangta ia ki tiar ki tar baroh. 

Uta u shrieh haba u la iohi ba kita ki briew 
ki la leit noh, u la rynsied pjong halor kita ki 
diengsawdong, kiwei pat ki shrieh ki la leh 
kumjuh, bad ki la sdang ban iaring ia kata ka 
kurat, ban iasdien bad ban iasohpadoi ha kata 
ka rynsan. Hynrei uta u shrieh uba la shu ap 
katba kito ki nongtrei ki dang ot ia ka dieng, 
u la sdang ban laid sharum shaneng jong uta u 
diengsawdong, u bsuh la ki kti ha kata ka snur- 
ot kaba la pynang da u Snar Diengsning. 
Nangta, u la bat baroh arti ia uta u Snar bad u 
la pyrkhat halade balei uta u Snar u don hang- 
ta ! Kumta u la sdang ban pynkhih ia u bad 
ring bad dien bad kbmat. Ka leit jia ryngkhat 
ba katba u dang pynsynjor kumne ia uta u Snar, 
u shong halor ka snur ba la ot jong u diengsaw- 
dong, bad u pynnoh la u tdong na kata ka snur. 

Katba u dang lulia kumne, u Snar u la lait 
kypsan bad u la khap khak ia ka tdong jong u. 
Uta u shrieh u la lynniar haduh ba ym tip 
briew shuh. U la kyrthat bad u la kynthih, 
hynrei la u leh kumno kumno ruh um man lait. 
Kita ki para shrieh jong u, don kiba phet noh 
ba ki tieng, don pat kiba wan shajan jong u 
kumban iarap. 

Katto katne por hadien, haba kita ki nong- 
otdieng ki la wan phai biang, ki la lap ba ha ka 
jaka jong u Snar Diengsning don pynban da u 
Snar Shrieh. 

KI SHITHI IAROH 


Uwei u mahajon u ia kwah ban ioh uwei u 
samla uban die jingdie ha ka dukan jong u. U 
la pyntip ha ki kotkhubor ba kito kiba kwah 
kam, kin wan iakynduh bad u. Bun ngut ki 
samla ki la wan ; ki da wanlam artat bad ki 
shithi kiba sakhi ia ka jingnang jingtbit bad ka 
akor jong ki. Hadien shiphang, u mahajon u 
la phah noh baroh. U la jied pynban da ubym 
shym don shithi iaroh eiei. 

U lok jong uta u mahajon u la kylli : “ Ba- 
lei phi jied ia une ubym don ba iaroh, bad .phi 
kyntait noh ia kito baroh kiba la wan rah bad 
la ki shithi kiba iaroh bad sakhi ia ka jingbha 
bad ka jingnang jong ki ? ” 

“ Phi la bakla,” la ong u mahajon. “ Une u 
samla u don bun ki shithi iaroh. Haba u rung 
hangne hapoh kamra, u da niad shuwa habar 
ia ki kjat : u plie bad u khang donakor ia ka 
jingkhang. Kane ka pyni ba u long uba leh 
khuid bad u badonakor. Ka jia ryngkhat ba 

katba nga dang iakren bad u, uwei u lok jong 
nga u la wan rung hapoh kamra, une u samla u 
la ieng joit bad u la ai ia ka shuki kaba u shong 
ha uta u lok jong nga. Kane ka pyni ba u 
long u briew u basngewrit bad u basbun. 

“ Haba u kren bad nga ruh, u kren da ka 
sur ka bajem. U jubab da ki ktien donakor. 
Urn shym iaknieh rung bad iaphngian bad kiwei 
pat. U ap la ka pali. U sad bha la u shfiiuh. U 
phong ki jain ki bakhuid. Ki bniat jong u ki 
balieh ; ki kti bad ki tyrsim ruh ki bakhuid. 
Te phim tharai ba kine baroh ki long ki shitbi 
babha eh kiban iaroh bad sakhi ia ka jinglong 
babha jong u ? ” 

U lok jong u u la mynjur ; bad u la ong ruh 
ba kum uta u samla u dawa ban ioh kam bad 
ka jingiarap ruh. 


Ki Jingmut : — 

Pali — Ka bynta la jong. 
Mynjur — Kohnguh. 

KA JINGSUK BAD KA SPAH 

Ha kawei ka shnong la don uwei u mushi u 
baduk. Bunsien um ju kham ioh jingtrei, na- 
m#r ha kata ka shnong kim bun ki briew kiba 
phong juti. Pynban, la u long u bakyrduh, u 
long u basuk bad u bakmen. U trei ha la baranda 
bad u rwai u siaw baroh shisngi. Ki paramarjan 
baroh ki iadei jingmut bad ki ieid ia u. Ki jing- 
rwai jong u ki pynkmen ia ki ; bad ka khmat 
baphuhsamrkhie jong u, ka pynsuk ia ki. 

La don uwei u ’riewspah uba shong marpyr- 
shah i'ng ia u mushi. Ka jingkhwan bad ka jing- 
lalot spah ki pynshitom jingmut ia u. Mynmiet 
ruh um iohthiah ba khuslai ioh don kiba wan 
tuh ia ka spah jong u. La u don ka spah kyrhai 
pynban um don jingsuk bad jingtngen. Man 
ka step u iohsngew ia uta u mushi ba u rwai 
bad u kmen, haba ma u pat, u shohthait bad 
shohsamthiah. “Shish ! ” u la ong, “ ba ngan da 
iohthiah tang khyndiat ruh nga la hun.” 

Ha kawei ka sngi, u la phah khot ia u mushi, 
“ Lok ! ” u la ong, “ Katno phi ioh kamai shi- 
bnai ? ” 

“ Shibnai ! ’* la ong u mushi, “ ngam ju khein 
bnai, nga shu trei la ka trei tang ban im baisngi 
ban ioh thied khaw.” 

“Te kata, katno phi im shisngi shisngi ? ’* 
la kylli u ’riewspah. 

“Tengteng bun, tengteng khyndiat,” la jubab 
u mushi, ‘'tang ba nga ialeh katba lah ban ym 
hap shah jingit.” 

“To fiiuma,” la ong u ’riewspah “naduh 
mynta, phin sa kham kmen bad kham rwai ban 
ia kaba mynsbuwa. Phin sa suk kum u syiem ! 
Shim kine sanspah tyngka ! Buh khop, sa shu 
shim haba phi donkam donkam.” 

Uta u mushi ubym pat ju iohi jin katta tyng- 
ka, um nang kren shuh. U shu peit lyngngoh 
ia kata ka pla tyngka. U la sngewkmen ym don 
pyrthei. U la leitnoh sha la ing bad u la tep ia 
ka hapoh khrum. 

Hynrei, naduh kata ka sngi um ju rwai shuh. 
U shu ap dngong ia kata ka spah. Mynmiet um 
iohthiah hok. Mynsngi ruh um nang leit shuh 
shano shano. Tang shu iohsngew ba iaid ka 
miaw ne u ksew, u tharai ba dei u nongtuh. U 
im kumta man ka sngi da ka jingsyier. U la 
kylla dur. U la raikhoh bad stem blar-blar ka 
khmat. Ki paramarjan ruh ki la lyngngoh. 

Ynda u sngew ba um lah shah shuh, u la shim 
ia kata ka pla tyngka bad u la mareh sha ing u 
’riewspah. U la bret ia ka pla ha kjat u ’riew- 
spab, bad u la ong: “Shim noh kato ka tyngka 
jong phi, khlem duna wat shipeisa ruh ! Nga 
kham lah ka thiahsuk shongsuk bad ka rwai ka 
kmen sukmynsiem ban ia ka spah jynjartrah.” 

Ki Jingmut : — Jynjartrah— Ba pynkhuslai. 

U LET 


La u Let, 

Ha u Lok, nga aikai; 

Ufcla klet, 

Ha pit u thep, khlem pynphai. 

Ha la pla, 

Nga la wad man ka dong; 

Nga suha, 

"Imat u hap,” nga la ong. 

Nga pyrkhat, 

Hangno ka jaka ba un jah; 

Nga leit wad, 

Nga it ha madan bad ’langsah. 
Nga wan phai, 

Khlek nga kynmaw, ha u Lok 
Nga aikai; 

“A”! nga ong, “ia nga u la thok!” 

Bran nga mih, 

Kumba sied u Thyllah; 

"Wat sngewsih 

Seh,” u ong, "ba la jah.” 

KA JINGKHAWAI BAKHRAW 
JONG U STIEM 


Mynhyndai eh la don uwei u syiem ha Babi- 
lon uba kyrteng u Baltassar. Haba ka jingsyn- 
sharjonguka la khierasong bha, u la pynlong 
kawei ka jingkhawai ka bakhraw, ha kaba u la 
khot sngewbha ia ki bakhraw batri jong ka hima 
jong u baroh kawei. U la long u syiem u basarong 
bad u bakoppia, bad u la kwah eh ban pynpaw 
ia la ka jingloagsyiem. 

Kata ka jingkhawai ka la long bad ka la neh 
bun sngi. Baroh ki la iadih iabam sngewbha kyr- 
hai hapdeng ka shad ka kmen, ka put ka tem 
laiphew jait. Ha kawei ka miet, haba u syiem u 
la shongshitwain bha, u la hukum ia la ki shakri 
ba kin wanlam ia ki khiewksiar khiewrupa kiba 
la kyntang, kiba u kpa jong u u la wanrah na ka 
tempel jong U Blei kaba ha Jerusalem. U syiem 
bad kita k: bakhraw batri ki la iadihwaifi ha ki- 
ta, bad ki la pynbyrsih ia ki da kaba krenbeifi- 
blei de. 

Kyndit kyndit ha ka astor jong ka kynroh jong 
kata ka kamra bamkhawai, ka la paw ka kti 
briew, bad ka la thoh jingthoh ha kata ka astor. 

Haba u syiem u la iohi ia kata ka kti ba ka 
ruid ia kita ki dak, u la thangiong bad u la 
kylladur khlang. U la khuslai bad u la kyluh 
baroh shirynieng haduh ba ki khohsiew jong u 
ki la iatyngkhuh. U syiem u la hukum ban 
wanlam shisyndon ia ki stad jong u ba kin pule 
ia kata ka jingthoh, bad ba kin batai ha u ka 
mut aiu; bad jar uba lah ban pule bad ban batai 
ia ka jingmut jong kata kajingthoh, un ai ka 
buskit ka bakhraw. Kita ki stad jong u syiem, 
baroh ki la pyrshang uwei-pa-uwei, hynrei ym 
don ba lah. Kumta, u syiem u la sha'iong ngit, 
bad ka jingkhaweit jong u ka la nangjur. 

Ha kata ka por, la don ha i'ngsyiem uwei u 
mraw samla uba u kpa jong u syiem Baltassar u 
la wan ringmraw na ri nongwei. Ka kyrteng 
jong uta u samla ka la long u Daniel. U la long u 
samla u bariewblei bad u bastad shibun. U 
syiem haba u la tip ia kata, u la phah khot ia u 
shisyndon. 

Haba u Daniel u la leng ha khmat jong u syiem, 
u Baltassar u la ong ; “ Ko Daniel, nga la ioh- 
sngew ba me long u briew u bashemphang bad u 
bastad shibun, ba me lah ban batai bad ban pyn- 
shai ia ki jingthoh; mynta lada me lah ban pule 
ia katai ka jingthoh bad ban batai ka mut aiu, 
ngan pynkup ia me da ki jaifisyiem bad ngan 
pyndeng ha ka ryndang jong me u kynjriksiar. 

U Daniel pat u la jubab bad u la ong : “ Koit 
syiem, ieh kito ki jingai kin sah bad phi, bad ai 

ia ka bainong jong phi ha kiwei pat, hynrei ngan 
pule ha phi ia kaba la thoh bad ngan iathuh ka 
mut aiu. U Blei u la pynkup ha u kpa jong phi 
ia ka jinglongsyiem, hynrei ma u pat u la sngew- 
meng bad u la pynkhraw ialade ha ka jingsa- 
rong, haduh ba u Blei U la pynhiarkhet ia u, 
bad u la kylla kum u mrad. U la sah ha kata 
ka jinglong tat hadub ba un da phai biang sha 
U Blei da ka jingsngewrit. Bad U Blei U la 
kyntiew biang ia u ha ka khet syiem. Phi la tip 
ia kane baroh, hynrei la katta ruh phi la ieng 
pyrshah ia U Blei da ka jingsarong bad da ka 
jingsngewmeng jong phi. Phi la pynbyrsih ia ki 
khiew bakyntang jong ka terapel. Phi la iadih- 
wain ha kito ki khuri bakyntang. Phi la pyn- 
jahburom ia U Blei. Na kata ka daw, la phah 
ia kata ka kti, bad la thoh ia kane ka jingthoh. 
Ki sngi jong ka jingsynshar jong phi ki la kut. 
Phim shym la synshar bha la la ka hima. La 
shem ia phi ba phi duna. Bad ia ka hima jong 
phi yn kad noh.” 

U syiem u la pynkup ia u Daniel da ki jaifi- 
syiem bad u la pyndeng ha ka ryndang jong u 
ia u kynjriksiar katkum la ka kular. Hynrei 
ha kata hi ka miet, ki nongshun ki la hiarthma 
bad ki la pyniap ia u syiem Baltassar. 

Ki Jingmut : — 

Khierasong — Khraw burom. 

Pynbyrsih — Pyntngit. 

Sha’iong — Kulmar Jingmut. 

V RAMHAH 

Mynhyndai haba dang kham lung ka pyrthei 
la shong ha kane ka sla khyndew ki briew ki 
bajrong bad ki bametbah. Hynrei la don ha* 
pdeng jong ki uwei uba la palat liam ia ki baroh, 
ha ka rynieng bad ha ka jingheh. U la long u 
rad bah u ba-itriem. Ka kyrteng jong u, ka la 
long u Ramhah. U don ki pungkti pungkjat ki 
bajrong mythen. Kat shaba u leit, u kit kyn- 
dung la ka khohdung, ha kaba u thep la ki turn 
ki tam; 

Suki suki kata ka jingjrong jingheh bakham 
palat jong u, ka la pynsngewsarong ia u, bad u 
la kwah ba baroh kin laid hapoh ki kjat jong u. 
Lada kiwei ki sngewbha ne sngewjdh, um ju 
pyrwa, u leh la ka mon. Ynda la bun man ka 
tcng kumne, baroh ki la iasylla ban shu pynlap 
noh ia u. U Ramhah u la suba ia kata ka jing- 
iasylla basniew jong ki, kumta, u la nang kham 
leh pynhiarkput katba lap. 

Ha kata ka por, la don ka lew kaba ki khot 
kyrteng ka lew Umleng. U Ramhah ruh u ju 
leit sha kata ka lew, u lute kat kaba u mon, 
bad u kit bakbak ha kata ka khohdung. Shisien 
na basa dohkha, u la lute lut ia ki dohkha ba- 
roh, bad u phet soit. Ki nongdie nongthied ki 
la kulmar wit ym tip briew shuh, haduh ba la 
duh sa ka lew ka hat. 

Kawei ka mahajon kaba kham riewspah, 
katto katne sngi hadien kata ka jingjia, ka la 
pynbna haw ba kan pynlong kawei ka jingkha- 

wai ka bakhraw, bad ka la wer sngewbha ia la 
ki paralok baroh. Haba la poi kata ka sngi, 
ynda la dep ka shet ka tiew baroh, haba ki briew 
ki la iakhrehbam une thuit kynthuit u wan poi 
u Ramhah bad la kata ka khohducg. Ma u ruh 
u la shongbam hangta piat. Kata ka trai jing- 
khawai ruh ka la ai ia u ba un bam katba mon. 
Hynrei u Ramhah u la wan tang ban shu bam 
pynhiarsat. Katba u nangbam kumne, ka la 
wanlam sa ka jadoh kaba ka la shet musla bha. 
Ha kata ka jadoh ka la shet lang bad ki it ki 
bitor kiba la tylliat bin bin. U Ramhah u la 
kalain la ka kalain khlsm tip eiei. Ynda u 
sngew ba la biang, u ieng joit bad u leit la ka leit. 

Katba u nangiaid la ka lynti, u sngew ba 
suh ba thar ym don pyrthei shuh. Haba u la 
poi ha ka shnong kaba mynta ki khot ka Thang- 
kharang, u la pynshet bhek la ka khoh, bad u 
la thiah lyngkrang ha ranablum. Katba nang 
slem, katta ka jingsuh ruh ka nangjur. Kita 
ki it ki la phot ia ki snierjongu, haduh ba u 
iap artat hangta ha shen. 

Naduh kata, sa suk ka leit ka wan, ka iew 
ka hat, ka kynthei ka khynnah baroh; ym don 
jingtieng jingma shuh. 

Ka khlieng ka pukni pat ka wan bam ia 
kata ka metiap jong u Ramhah; ka rah kylleng 
ia ka shyieng ka shruh jong u. Kita ki shyieng 
ki la kylla Mawramsong; bad kata ka khoh- 
dung jong u pat, kaba u pyni'eng ha kyndong 
jong kawei ka riat, ka dang sah haduh mynta 
mynne. 

K1 KHLUR 


Janmiet haba ka sngi ka sep sha lyndet ki 
lum ki ding barit ki mih ha suifibneng. K n ki 
dei ki khlur. Ki khlur ki don ha suinbneng bad 
miet bad sngi. Hynrei mynsngi ngim iohi ia ki 
namar ba ka Sngi ka thaba jur eh bad ka jing- 
tynshain jong ka, ka kah dum noh ia ki. 

Ki khlur ki khih khrik-khrik ha suinbneng. 
Don kiwei pat kibym kynkhrik; hynrei ki shu 
phyrnai ha ka sahitbneng. Kine ki long ki 
Planet kiba laid sawdong ia ka sngi, kumba laid 
kane ka pyrthei kaba ngi shong. Kane ka pyr- 
thei ruh ka long kawei na ki planet. 

Ha ka por janmiet, tang shu la sep ka sngi, 
don uwei u planet baphyrnai eh shaphang sep- 
ngi. Ngi khot ia u, u ’Lurmiet. Dang step phyr- 
ngap pat, shuwa ban mih ka sngi, ngi iohi ia u 
ba u phyrnai ha mihngi, bad ngi khot ia u # u 
'Lurstep. Une u dei u planet uba ki jerkyrteng 
U Benus. U long u planet uba kham jan eh sha 
ngi. Namarkata ka jingphyrnai jong u ruh ka 
jur bha. Don kiwei pat ki planet kiba heh bun 
shah ban ia u Benus, hynrei namar ba ki jngai 
na ngi, ki i kum i barit, bad kim phyrnai bha. 

Lada ngi khmih bniah, ngin iohi kumba ki 
khlur ki mih na mihngi bad ki sep sha sepngi. 
Ka daw ka long, namar ba kane ka pyrthei ha 
kaba ngi shong, ka shad tyllun sawdong na 
Sepngi sha Mihngi. 

Lada ngi peit mynmiet, haba ka suifibneng 
ka sngur bha, ngin iohi hynfiiew tylli ki khlur 
kiba ialang lyngrom shilynnong. Don ki briew 
kiba khot ia kane ka lyngrom-khlur ka kali, 
namar ka i kum ka Kali ka ba ring laitylli ki 
kulai. Don kiba khot ka Dngiem, namar ka i 
kum ka dngiem kaba don u tdong u bajrong. 
Bad don kiwei pat kiba khot ia ka, ka Lyngkor, 
namar ka i kum ka lyngkor ban lur lyngkha. 

Ia kito ki khlur artylli kiba don ha tduh 
jong kane ka lyngrom, ki khot ki Nongkdew. 
Lada ngi ring beit u lain uba pyniasoh ia kine 
ki nongkdew, ngin iohi ba une u lain u leit poi 
beit ha uwei pat u khlur. Une u khlur u long u 
’Lurphira. Imat kumba une u khlur u shu ieng 
hajuh thik. U long u nongkdew lynti ia ki 
nongleit jingleit mynmiet ; bad u pyni barabor 
ia ka Shatei. Kumta, da kaba phai sha u ngi tip 
shano ka Shathie, ka Mihngi bad ka Sepngi. 

Don bun spah hajar ki khlur, hynrei ngim 
lah ban iohi lut ia ki namar ki jngai than eh. 
Ha suinbneng, ngi iohi kumba ki khlur ki 
iakhah bha prip. Pynban kam long kumta, ki 
iajngai bun hajar mer. 

Ki Metbneng ki long kiwei na ki jingthaw 
baphylla eh jong U Blei. Lada ngi sngewphylla 
bad sngewlyngngoh ia ki jingthaw jong U Blei, 
katno leilei ngi dei ban kham sngewphylla bad 
sngewlyngngoh ia u Nongthaw hi ! 

KA DUITARA KSIAR — HI 



Ka khunsyiem man la ka por ka peit ia kata 
ka waitlam. Katba ka dang iohi ba phyrnai 
khlem thohdak eiei, ka dap da ka jingkmen. 
Hynrei ha kawei ka sngi, haba ka shem ba ka 
liprong bad ba ka sarang, ka la kyllon kratn 
bad ka pyrta : “ Waw ko bah ! Waw ko bah ! 
Dei ma nga kein kaba la shetshalai ia phi da ka 
jingkwah jong nga ! A ka pyrthei sngi ia nga, 
ba ngan phah ia la u hynmen sha krem jing- 
lap!” Kumne ka la iam bad miet bad sngi, 
khlem bam khlem dih, khlem thiah khlem dem. 

Uta u hynmen rit u la sngewlyngkhum jing- 
mut shibun. La u la leh kumno kumno ruh um 
lah ban pyntngen ia ka. Kumta, u la rai ba la 
kumno kumno ruh, katba long un leit wad ia 

la u hymmen haban da $hem. Kata ka para ka 
la khang katlah katiai ia u, hynrei um pyn- 
sngew. “Shim hep kane ka Dud,” u la ong, “ la- 
da ka kylla snaaa, wat wad shuh ia nga,” U mih 
de soit. 

Ma u ruh u la wanpoi sha uta u Pukir, u la 
nguh arti ia u bad u la ong : “ Ko pa, nga kwah 
ba phin iarap lem ia nga.” 

“Kaei khun phi kwah,” la kylli sa u pukir. 

“ La katto katne sngi,” la ong u khunsyiem, 
“u hymmen jong nga u la wan sha kane ka 
thain ban wad ia ka Duitara Ksiar bad ia ka 
Sim Krenbriew, tip phi dang kynmaw ne phim 
kynmaw shuh ! ” 

“ Haoid, nga kynmaw,” u Pukir u kohnguh 
nguk nguk. ‘‘La katta sngi u la dei ban wan- 
phai, hynrei ia u ruh imat ka la jia kumba la 
jia lem ia kiwei.” 

“ Ngan leit wad ia u nga kwah ba phin pyn- 
batai lem ia ka lynti,” la iaiban u khunsyiem. 

La uta u Pukir u la pyrshang ban pynpep 
noh ia u na kata ka jingleit ka bama, u khun- 
syiem u pynskhem la ka jingmut, bad u laikyr- 
pad ia u Pukir ba un iarap ia u. 

Ia u ruh u Pukir u la ai uwei u luta, bad u 
la bthah baroh kumba u laleh ia u hymmen 
jong u. 

U khunsyiem da kaba bud ia uta u luta, u 
la poi ha kjatlum, u la hiar na u kulai bad u la 
kiew bak-bak ia u lum. Hynrei kita ki jinglyn- 
fiiar bad ki jingkyrkaw snaiap, ki pynkhaweit 
her ia u, u phaidien, bad u kylla mawpyllon ha 
shen. 

Kata ka dud ha ka khuri ka la saw haifi. 
Ka khunsyiem ka pyrkhat yn leh aiu pat ban 
im khapnap ha ka pyrthei sa tang weibriew. 
Ka la pynshynrang la ka jingmut bad ka la 
khreh ban leit wad ia la ki hymmen. Ka la phong 
da ki sopti jong u hymmen bad ka la riam kum 
u khynnah shynrang. Ka la mih bak na la ing, 
bad hadien arphew sngi ka la wanpoi ha uta u 
Pukir. Ka la nguh arti ia u, bad ka la kylli 
kumjuh kumba kita ki hymmen jong ka ki la 
kylli, bad ka la ioh kijuh hi ki jubab. Uta u 
Pukir u la maham ia ka ban ym leit satia, namar 
kan iakynduh bunkijingeh. Hynrei kam pa- 
tiaw. Ka la shim ia u luta ba u ai, ka la kiew 
ha u kulai, bad ka la pynsuh wia wia ban bud 
ia u luta. 

Haba ka la poi ha trailum, ka la pyllait noh 
ia u kulai. Ka la set ia ki shkor da u kynphad, 
bad ka la kiew saksak artet ia u lum. La kita 
ki jinglynniar bad ki jingkyrkaw snaiap ki kyr- 
kaw bad ki byrngem byrsit ia ka, ka kiew la ka 
kiew haduh ba ka la poi ha kliar lum. 

Halor lum baroh ka jaijai. Ha ka tnat jong 
uwei u diengbah ka la iohi ia ka Sim bad ka 

Kata ka Sim ka la oog : “ Khunsyiem, ngan leit 
bad phi, bad ngan kohnguh ia phi barobor, phi 
kaba la pha ia la ka jingim ban wad ia nga.” 

“Hynrei ko Sim bakordor!” la ong ka 
khunsyiem, “ haogoo ngan shem ia ka Duitara 
Ksiar?” 

“ Wat khuslai,” la ong ka Sim, “ maka ruh 
kan leit ryngkat bad phi. Rung hangto hapoh 
khlaw bad phin lap ia ka ba ka sdien ha ka 
tnatdiengsong.” 

Ka khunsyiem katba ka nangrung shapoh 
kata ka khlaw ka-nang kham iohsngew ia ki 
jingput jingtem laiphew skit, bad ka la lap ia ka 
Duitara. Ka la shim ia ka bad ka la wan phai 
biang sha ka Sim. 

“ Ko Sim kordor,” ka la ong, “ shuwa ba 
ngin leit noh nangne iathuh seh, kumno ba 
ngan shem biang ia ki hynmen jong nga baroh 
arngut." 

“Shim katai ka khuri rupa,” la ong ka Sim, 
“ tong shipela ka umksiar na katai ka pukri, 
haba phi hiar arsut ia u lura, synreit bad ka- 
mon bad kadiang ia ki mawpyllon baroh.” 

Tang shu dei da kata ka um, kita ki maw-*, 
pyllon baroh ki kylla briew. Hapdeng jong ki 
ka khunsyiem ka la shem ia la ki hynmen. Ka 
la long ka jingkmen ka bakhraw hapdeng uta u 
paidbah babun, hynrei ka jingkmen kaba kham 
khraw ka la long hapdeng kita laingut shipara. 

KI KBLAWA1T BAD KA STIEH 


Shisien la don uwei u khlawait bashlur. 
Katba u dang wanpnai sha shnong, u la dei laid 
na kawei ka lynti kynjah. Ynda u la laid katto 
katne, u la poi ha ka jaka ba don bun ki lad ; 
bad hapdeng lad, la don uwei u mot u bajrong. 
Ha kliar uta u mot, la don kawei ka stieh ba la 
pynieng. 

“ Wa ! ” u la kren marwei, “ Kum ha kane 
ka j «ka kynjah ruh ki pynieng da lea stieh 
ksiar ! ” Katba u dang peit lyngngoh ban puson 
kumne, uwei pat u khlawait u la wan poi na 
kawei pat ka liang kaba pyrshah ia u. 

“ Wa!" la ong sa uta uwei pat, “ kum hang- 
ne ruh ki pynieng da ka stieh rupa ! ” 

“ Em phi,” la kemktien uta uba poi shuwa, 
“ ym dei ka stieh rupa dei ka stieh ksiar. Imat 
phi byrie ki khmat ! ” 

“ Tang ki khmat jong me kein kiba byrie ! ” 
la kemktien uta u ba-ar. “ Me tharai ba ngam 
ithuh ka jingiapher ka ksiar bad ka rupa ? Ka- 
ne ka dei ka stieh rupa ; ym dei ka stieh ksiar.” 

“ Ym dei ka rupa,” la kemktien biang uta u 
banyngkong, “ dei ka ksiar ; bad nga ong biang 
sa shisien ba ka dei ka ksiar.” 

'* Biej shirynieng ! ” la ong u ba-ar. 

“ Balei me da kren beifi ? ” la kylli u ba- 
nyngkong. U la bitar bad la saw kyrang. 

“ Nga mut ban sbu ong ba mem itbuh ia ka 
ksiar bad ia ka rupa ; hynrei lada me kwah 
ban shu lakhaiaiwait ruh ngam sheptieng kum 
ia me," la kemktien u ba-ar. 

** Me da kob shisba ? " la kylli u banyng- 
kong. U sei la ka wait bad u khreh kum ban 
kynrup. Uta uwei ruh u sei la ka wait. Ka 
jingialeh ka la long ka bajur. Baroh arngut ki 
la mynsaw bad ki la kyllon khlem nang ialeh 
shuh. 

Katto katne por hadien, uwei u tymmen u 
la i'aid nangta. U la iohi ia kine kiba mynsaw. 
U la pynsait bad pynspain ia ki jingmong jong 
ki. “ Balei phi iamynsaw baduh katne ? " u la 
kylli ia ki. 

“Namar" la ong uta u khlawait banyng- 
kcng, “ utai u ong hana ba katei ka dei ka stieh 
rupa, bad kam dei ka stieh ksiar.” 

U tymmen u la phuhsararkhie bad u la ong : 
“ Baroh arngut phi bakla, bad phi dei ruh. 
Peit bha katei ka stieh shiliang ka dei da ka 
rupa bad shiliang pat da ka ksiar. Ba phin da 
iapeit shuwa baroh arliang, kan ym jia kane ka 
jingmynsaw baishyrkhei. Namarkata, to kyn- 
maw naduh mynta ba ia kaei kaei ruh dei ban 
bishar baroh arliang.” 

Ki Jingmut : — 

Khlawait — U nongiapom bashlur. 

Puson — Pyrkhat bha. 

Khalaiwait — ban iapom. 

KA JINGIATTLU KA LONG 
KA BOB 


Uwei u nongriamsim u la leit pynap la ka 
jar ha kawei ka dyramiew kaba ki ju juh bha 
ki lyngdkhur. Ynda u la phriang kdar la ka 
jar ha madan u la ber katto katne tymboh u 

khaw, bad u la lei t rieh kham pajih, hapoh 
fa Ilium. 

Shen u la iohsngew ba ki lyngdkhur ki la 
wan noh halor ki tnatdieng. U la pcitsiar nang- 
ta napoh safiium bad u la iohi ba kita ki lyng- 
dkhur ki la sdang hiar kawei pa kawei ban puh 
ia kita ki symbohkhaw. Haba u la iohi ba ki 
la bun bha kiba la ngat ha kata ka jar jong u, 
u la mih bluit bad u la mareh bakbak sha kata 
ka jar. 

Kawei ka lyngdkhur tymmen ka la ong: 
“ Baroh ngi la ngat ha kane ka jar bad utai 
u briew bad la ka ruh un sa shu wan kem 
•uk ia ngi. Mynta, baroh ngi la kut la ka sngi. 
Khreh ngin her kynsan baroh bad ngin rong ia 
kane ka jar." 

Mar iakut ka ktien, kita ki lyngdkhur baroh 
shijar, da kawei ka bor bad ka jingiaryntih, ki 
la her kynsan thur shajrong bad ki la rong bak 
ia kata ka jar. 

KA NAM BA LA DUH 


Ka Spah, ka Burora bad ka Nam, 
Baroh lai ki mih leit jngohpyrthei ; 
Shipor ki hun ban sah ryngkat, 
Nangta ki sngewlaitluid marwei. 

‘‘Khublci ko lok,” ka ong ka Spah, 
“Sha ki mahajon ngan leit; 

Hapdeng jong ki, ia nga phin shem, 
Lada phi wad, sha ki laid beit.” 

“ Khublci ko lok,” ong ka Burom, 

“ Nga pat kham sha jrong ngan her ; 
Ha ki Rong Pyrthei phin shem, 

Ba nga siang la ki thapniang ba per.” 

“ Lok baieid baroh,” ka ong ka Nam, 
“ Mynta lada ngi iakhlad shisien ; 
Khublei, ngin yra lah iashem shuh, 
Namar ka Nam ba la duh, kam wan 

phaidlen.” 

U DUB! BAD LA U KADA 

Uwei u Dubi tymmen bad la u khun samla, 
ki la fiiah la u Kada ban leit die sha lew. Kat- 
ba ki nanglaid la ka lynti, u khun u ring ia uta 
u Kada bad u Kpa u nangbud, u shan la u 
diengduh. Kawei ka briew ka la wanlap ia ki 
bad ka la ong : “ Waw mei, ka jingbiej ! ha ka 
jaka ban shong ki briew ia u Kada, imat shong 
pynban da u Kada ia ki briew ! Ki ialam ia u 
la kum u khunsyiem ! ” U Dubi tymmen haba 
iohsogew ia kine ki ktien, u la ong ia la u khun 
ba un shong halor u Kada ; ialade pat, u bud 
nadien jop-shi-jop. 

Ynda ki la la-i'aid sa katto katne, la wan lap 
sa kiwei pat ki kynthei. ** Ka pyrthei mynta 
temo!" la ong kawei “ Ki khun kim kheifi 
kmie khein kpa shuh. U khynnah u bakhlaifi 
mien kum une u shong tyngen halor u Kada, 
u tymmen bapli pat, u nangbud nadien jop-shi* 
jop.” U kpa, kumta kumta hi, u la ong ia u 
khun ba un hiar, bad u la shong hi noh. 

Hadien katto katne, la wanlap u nongdie- 
wait, u bah la ki wait ha ka tyrpeng. “ To 
khmih lem ko phi ! ” u la ong. “ U briew u ba- 
sngaid lyding kat une u shong pyren halor u 
Kada ; ia u khynnah bapli pat u shu pynlaid 
khlem isynei ! ” U Dubi u la ong ia la u khun 
ba un kiew halor u Kada bad ba un ahong 
hadien jong u. 

Ynda ki la leit katto katne, la wanlap sa 
uwei pat u briew. “ Hangta te la iadei ! * u la 
ong, “ arngut ki shong ia uwei u Kada ! U Ka- 
da tymmen bapli, ja la kheifi u shyiengmet ! Ka 
kpoh jong u ka la jan dei khyndew ! Kan jin da 
kham bha ba kin bah maki ia u, ban ia kaba 
shu shongbein eh kumne ! ” 

Kumta baroh arngut, shikpa shikhun ki la 
hiar na uta u Kada. Ki la khuro ia u bad kti 
bad kjat, da ki jainspong, ki la btuh bongang 
da u dieng, bad ki la iabah halor tyrpeng. U 
Kada bapli ba um pat ju mlien kum kata ka 
rukom, u la kyrthat katlah katlai. Kita pat shi- 
kpa shikhun ki kyrshan triang, la teng teng ki 
dei ban laid shengsheng kum ki nongbuaid. Ki 
nongleitiew, bad kynthei bad shynrang, haba 
iohi kum kata ka jinglohi baphylla, ki la ia- 
rkhie iap-ang iap-ler bad ki la risa shaw-shi- 
•haw. Ka leit jia ba ki dei ban I tid nalor jing- 
kieng. Uta u Kada ba u lama eh na kata ka 
jingrisa bad ka jingrkhie, u la kyrthat tyngeh, 
u la lynniar kliang bad u la hap sham-lysham 
shapoh um. Bad u la ifapjyllop. 

Uta u tymmen u la khuslai katta katta ia la 
ka apot. “U la phai sha u khun bad u la ong 
da kaba iamrem : Uta uba mut ban pynangew- 
bha lut, um pynsngewbba iano iano ruh.” 

Ki Jingmut : — 

Ka apot — Ka nusip basniew. 


71 



U PORUS BASHLUR 


La kumba arhajar snem mynta, la don uwei 
u syiem u bakhraw ha Gris, uba kyrteng u 
Aleksander. U la kwah ban jop bad ban syn- 
shar ia ka pyrthei baroh kawei. Kumta, u la 
pynkhreh bun ki shipai bad ki tiar iapora, bad 
u la wan hiarthma sha ri Asia. Kata ka kyn- 
hun shipii bashlur jong u ka la thorn bad ka la 
syllad naphang, bad ym shym la don ba lah 
ban shan hakhmat jong ka. 

Ynda u la pyndem lin ia ka Asia Minor, u 
la jop ia ka ri Persia, bad u la wanhiar sha ri 
India. U la jam ia ka Wah Indus, bad u la 
waapoi ha Punjab. 

Ha kata ka por, ia kata ka bynta jong ka ri 
India, la synshar uwei u syiem u bashlur shi- 
bun, uba ki Grik ki khot u Porus. Uta u Syiem, 
u tang shu la iohsngew ia ka jingwanhiarthma 
jong u Aleksander, u la pynkhreh ia la ki shipai 
la jong. Kum ka kynroh mawsiang u la leng 
pyrshah ia ka jingtur jong ki shipai jong u Alek- 
sander. Ka la long ka jingialeb ka bajur, bad 
ka la neh bun bun sngi. Baroh arliaag mania 

ka jingiap bad ka jingjulor ka la long ka ba- 
shyrkhei. 

Khatduh khatwai kata ka kynroh baskhcm 
iong ki shipai u Porus, ka la twa. Ki la shah- 
jop. Ki shipai Grik ki la kem ia u Syiera Porus 
bad ki la leitlam ia u hakhmat jong u Aleksan- 
der. “ Kumno yn leh ia me ? ” la kylli u Alek- 
sander. “ Kum u Syiem,” la jubab u Porus. 

U Aleksander u la sngcwshoh jingmut bad 
u la sngewtynnat eh ia kata ka jubab bashlur 
jong u Porus haduh ba u la ai biang ia ka hima 
jong u, bad u la thung de ba un long u Lat 
iong u. 

KA GAUHAT1 


U RONE — Lila, shano phi jah khlem wan 
skul shuh ? I nonghikai i la phah 
wad ia nga ban kylli lada phi pang, ne ka jia 
aiu ba phi khlem da wan skul. 

KA LILA — Em phi. Rone, ngam shym pang. 

Nga shait bha, hynrei ngam shym 
ioh wan skul ha kine ki sngi ba nga leit bad 
i pa bad i mei sha Gauhati. Namar bym don 
mano mano ha i'ng, kumta, namar ba i pa idon- 
kam ban leit sha Gauhati, bad i mei pat i la 
kwah ban shu leitkai, kumta ki la ialam lem ia 
nga de. 

U RONE — Ish ! Phi ka badonbok. Nga la ju 
iohsngew ba i pa jong ngi ruh i ia* 
thuhkhana shaphang ka Gauhati, bad nga kwah 
haduh katta katta ban leit pcit lem. Katno 
sngi phi la sah, bad ka long ka shnong kaba 
kumno? 

KA LILA — Ngi la sah lai sngi. Ka long ka 
shnong ka baitynnat bad ka ba- 
sngewtynnat shibun ha ka por tlang mynta. 

Hynrei ha ka por lyiur te, ki ong ka shit shi- 

bun ; ka don harud ka wah Brahmaputra 

U RONE — Ka wah Brahmaputra phi ong ? 

Ngi dang shu lah pule ha ka Jio- 
graphi. Ka heh bha mo ? 

KA LILA — Haoid, ka heh bha. Mynlyiur kan 
kham heh shuh, ha ka por ba u 
jur u slap. Mynta ka dap baroh arliang ki rud- 
wah da u shyiap. 

U RONE — Don alu alu ha Gauhati ? Ka 
shnong ka rit ne ka heh ? 

KA LILA — Ka long ka sor ka baheh shibun ; 

bad ka long ruh ka kadbah ban 
leit sha kiwei kiwei ki jaka. Ka don bun ki 
ing ki baheh bad baitynnat. Bun ki lew bad 
ki dukan ba ki die laiphew jait. Don ruh bun 
ki skul ki baheh bad ki babun khynnah. I pa 
i la pyni ruh ia nga ia ka Kotton Kollej ha kaba 
1 la shongskul la bun snem mynta. 

U RONE — Te phi shu sah tang ha Gauhati 
baroh lai sngi, khlem leitkai shano 

shano ruh ? 

KA LILA — Em phi Rone. Man ka sngi ngi la 
leitkai kylleng. Ha kawei ka sngi, 
ngi la leit sha Pandu da ka rel. 

U RONE — O ! phi la ioh shongrel ruh ? Ka 
long: kumno kata ka rel ? 

KA LILA — Haoid, ngi la shongrel ruh de. Ka 
rel ka long ka kali ka bajrong lyter, 
ha kaba la pyniasoh lang bun tylli ki kali kiba 
long kum ki synduk kiba don shalyntem. Kine 
ki synduk ki long kum ki kamra hapoh ing. Ki 
don ki jingkhang ban rung ban mih, bad ki 
jingkhang-it ruh kiba lah ban plie bad ban 
khang katba mon, da kaba shu ring shajrong 
ha ki kyrwoh nar, ne da kaba shu pynhap ha- 
poh ki khaplyntang. Ia kine ki kali synduk ba 
la pyniasoh lang, ki pyniasoh bad ka enjin kaba 
ring ia ki. Ki shalyntem jong ka rel, ki laid halor 
artylli ki nar ba ki khot ki nar-rel. Ia kine ki 
nar, ki pynthiah baroh shilynter ka lynti ba ka 
laid ka rel. 

U RONE — Te mano ba ring pat ia ka rel ba 
kan iaid ? 

KA LILA — I pa i ong ba hapoh enjin don ka 
jynhaw umkhluit, bad dei kane ka 
jynhaw umkhluit kaba pynlaid ia ka rel. Kum- 
ta ha ka enjin ki donkam shibun kidewiong; 
bad ka ding ka meh khlem sangeh ban pyn- 
thnam ia ka um. 

U RONE — Te phi iohi aiu ha Pandu pat ? 

KA LILA — Tang shu hiar na ka rel, ngi iohi ia 
ka wah Brahmaputra. Halor joag 
ka don bun ki liengkynda bad ki jbaj de ba ki 

khot ki stimar. Kine ki licng bad ki jhaj ki kit 
briew na shiliang sha shiliang jong ka wah. 
Ngi la leitkiewkai halor ka jhaj ruh. Nyng- 
kong nga la sngewsyier hynrei ynda nga la laid 
katto katne ngam shym sngew eiei shuh. Ngi 
la kiew shalor armala jong ka stimar, bad ngi 
la dihsha katba dang iapeitkai artat ia ki lieng» 
kynda kiba hiar ba kiew ia ka wah, bad ki 
nongkinglieng pat, ki nang king bad la ka rwai 
halor lieng. Ynda la dei ka por ba ka stimar 
kan leit shawbriew noh sha shiliang, ngi sa ia- 
hiar noh, bad ngi sa leit biang sha Gauhati da 
ka Bos. 

U RONE — Kaei kaba kham stet, ka rel ne ka 

Bos? 

KA LILA — Ka rel keifi. Haba ngi don hapoh 

rel, bad ba ka her stet, ngi iohi ia 
ki lum, ki dieng bad ki ing baroh kumba ki 
mareh shadien jong ngi. Kumta, haba ngi dang 
hiar arsut, ngim shym lah ban iohi thikna ia 
kiba don harud lynti, hynrei ynda ngi wan ar- 
tet da ka bos, ngi la iohi bun ki Ing ki baityn* 
nat, ki diengkwai ki diengsohkynphor bad ki 
diengsnepkor kiba long ha phyllawlng; bad 
bun tylli ki dukan ! Ka bos jong ngi ka la »a- 
ngeh hajan kawei ka lew kaba ki khot ka 
Phansi bajar. Hynrei namarba ka ing jong ngi 
ka dang jngai, ynda ngi la lah khmihkai ia ka 

lew, ngi la shim da kawei ka kali kaba ki khot 
ka riksho. 

U RONE — Kaei phi ong ? Kaba kumno kata 
ka kali ? 

KA LILA — Ka riksho ka long ka kali kaba 
syriem ia ka baisikil, tang ba ka 
don lai shalyntem. Hajan ka shalyotem kaba 
hakhmat u shong u nongfiiah, bad ba kan dup 
tyllun, u kynjat ia ki jingiuhkjat da ka kjat ka- 
mon bad ka kjat kadiang, thik kum haba shong 
baisikil. Hapdeng kito ki artylli pat ki shalyn- 
tem kiba hadien, don ka jakashong kaba la 
shna bha kum ka shuki aram, kaba don artat 
bad ka jingsop jaifijri ban da ia ki briew na ka 
sngi ne na u slap. Kumta, ba u nongfiiah u 
pynmareh stet, tang jingjang ngi la wanpoi ha 
phyllaw ing la jong. 

U RONE — Hynrei kaei kaba kham itynnat 
bad kham shohjingmut eh na ba- 
roh kaba phi la iohi ? 

KA LILA — Haoid, kane kaba ngam dei ban 
pep ban iathuh ia phi. Ha ka sngi 
kaba bud, tang shu lah dihsha mynstep, ngi la 
leitkai sha ka jaka ha kaba ki jiarum ban bn* 
haium ia ka sor Gauhati. Ngi hangne ha ri 
lum ngi ioh umdih na ki umpohliew bad na ki 
shyngiar ki basngur khriang-khriang, hynrei ha 

Gauhati ia ka umdih ki ring na ka wah Brah- 
maputra da ki ktangnar ki baheh baheh. Ka 
um jong ka wah ka long ka bajngut suiiui ; 
hynrei ha kane ka jaka jiarum, kaba long halor 
i lumrit ki shna bun tylli ki jaka tuid um kiba 
long kuna ki nan ki barit bad ki long kyrdon 
kyrdon. Ha kine ki nan rit don ki maw, ki 
mawria bad u shyiap. Ka um kaba wan kiew 
na wah ha kita ki ktangnar, ka wan hap ha ka- 
wei ka nan ka baheh, na kane ka tuid sa ha ka* 
wei pat ka nan f bad kumta terter. Ka um katba 
naag tuid lyngba kine ki maw, ki mawria bad 
u shyiap, bad pateng pateng ha kine ki nan, ka 
nangsngur nangsngur; ka long kumbajiarhi 
Ialade. Na ka nan kaba khatduh eh, ka um ka 
•a tuid sha ka top um ; bad na kine ki top, ki «a 
ring um shapoh shnong. 

U RONE — Sngewtynnat shibun kita ki jingia- 
thuh jong phi. Nga ruh ngan sa 
ong ia i pa ba in ialamkai ia nga shisien ban 
leit jngoh ia kita kiei kiei baroh kiba phi la ia- 
thuh ia nga. Te, khublei Lila. Ngan leit noh 
ba la jan dum. Ngin sa iakynduh pat lashai 
ha skul. Phin wan skul em lashai ? 

KA LILA — To khublei Rone. Haoid ngan 
wan, mynta la laisngi ba ngam 
shym wan skul shuh. Ka eksamin sa tang shi- 
bnai ne, kumta, nga dei ban minot bha. 

KA RUPA TTLLI 


Slem slem bah la don amf ut shipara kiba kyr- 
teng ka lew bad ka Ngot. Ki ong ba ki la long 
ki khunkynthei jong u ’Lei-Shillong. Ki ia ieid 
baroh shipara, bad na kane ka daw kim ju 
kham iakhlad. Ki ialeit iawan lang kat sha 
ba donkam. 

Ka lew ka long kaba kham khoikhoi mya- 
siem v bad kham leh iohmon. Ka Ngot pat, ka 
don ka mynsiem ka bajaijai, bad imat kumba 
ka shu phuhsamrkhie lynter. 

Ha kawei ka tngi Synrai ba rang bha kdiar 
kdiar ka bneng, baroh arngut shipara, ka 'lew 
bad ka Ngot, ki la leit iaidkai dang step ia ka 
lum ka wah sawdoag u Lum Shillong. Na ra- 
nablnm ki la fohi ia ki them bad ki pyntha jyf- 
ngam kiba thiah lyngngai ha kjat ki Lum 
Khasi. Ka lew ka la ong ia ka Ngot : "Ia hep, 
ngin leit peitkai ia ki thie ki pyntha jyrngam 
byrtera/’ Ka Ngot ka la jubab : " Em phi kong,' 
ki jngai than ban leit, wat la ka i-kumba ki jan 
eh haba peit nangne.” Ka lew ka la beifi ia la 
ka para ba ka pyni ia ka mynsiem khawpud, ba 

ka kwah ban shu shong tang harud dpei ban 
khnap mawbyrsiew. 

Ka Ngot ynda ka la sngew ba ka hynmen 
jong ka, ka sngewsarong than bad ka krenbeifi 
ia ka, ka la ong : “ To kata, lada phi kwah eh 
te, ia ngin ialeit." 

Ka lew ka la ong : “To ngin shu iamareh 
katba kloi. Ne, lada pha tieng ia ka riat ka 
ram, ka rai-eh rai-dam, to ngin shu iakylla ar- 
tylli ki wah, bad ngin iaphet katba kloi.” 

Ka Ngot ka la ong : “ Lada phi da kob eh 
katta katta, te to.” Kumta, baroh arngut ki la 
kylla artylli ki wah. Ka Ngot ka la wad lynti 
na ki jaka basuk bad bajem, bad ka la tuid hin- 
lyhin haduh ba kan da poi sha pyntha. Haba 
ka la peit kylleng bad kam lohi ia ka lew sha- 
no shano rub ka la shu iaidkai, bad ka la khun 
ialade shaphang Shatok, bad ka la wanphai 
biang ban wad ia ka lew. Kane ka jingkhun 
lade jong ka Ngot ka la long ka baitynnat ha- 
duh katta, khamtam ha ka jingphalang jong ki 
kjatsngi. Ka jingkhih jong ka um jong ka, ka 
thaba kum ka rupa. Bad na kane ka daw, la 
sin ia ka, ka Rapa tylli. 

Ka lew pat, ha la ka iingsngewkhlainbor, ka 
la thorn naphang kat kaba wit ha ka lynti 
jong ka. Ka la pynkhyllem ia ki diengbah bad 
ia ki mawramsong, bad ka la syllad naphang. 

Hynrei haba ka la poi ha Sheila, ka la lyngngoh 
ngain ban iohi ia ka Ngot ba ka lah da poi shu- 
wa ia ka. Ka la sngewrem shibun eh ba la jop 
da ka para, bad ka la ong : “ la kat kane ka 
jahburom ban da jop eh da ka para, ka la kham 
bha ba ngan ym im shuh ha ka pyrthei, la suk 
ka lap.” Kumta, ka lympat, ka lynsher ialade 
haduh ba kan da pait bynta bynta, bad ka la 
kylla santylli ki shnatwah : Ka Dwa, ka Um- 
tang, ka Kumarjani, ka Pasbiria bad ka Umta- 
rasa. 

Kumta, naduh kata ka por kita arngut shi- 
para, ki shu sah noh artylli ki wahbah, haduh 
kine ki sngi. 

SHAPHRANG SAMLA 


Shaphrang samla, shaphrang, shaphrang ! 
Hajuh ban sah wat shah ; 

La diengpyngkiang ki ker haphang, 

Ialeh haban da lah. 

La bun jingeh ba phi kynduh, 
la phi ban pynsangeh ; 

La jingkyrmen phi la janduh. 

Ban sah hajuh wat treh. 

Wat ong lashai phin sa pyrshang, 

Phin leh dohim dohlap; 

Lada mynta ban leh phiro nang, 

Kumno hadien phin lap ? 

Sha kliar u lum, sha kliar to mied, 
Hangta ka don ka Khet ; 

Jingjop, jingstad, ka hok to jied. 

Ban trei shitom, wat klet. 

Shaphrang samla, shaphrang khlem ma, 
Mynsiem ka sngewshynrang ; 

U Blei naneng U nangiada ; 

Ki kam babha to thrang. 

KA DUITARA KSIAR — IV 



Kita ki khunsyiem baroh shipara haba ki la 
poi biang ha la ing, ki la pynlong ka jingkha- 
wai ka bakhraw ban iakmen iasngewbha ba la 
iakynduh biang. Kata ka Sim Krenbriew ka 
rwai man la ka step, bad ki sim baroh ki wan 
ker tawiar bad ki iarwai lang. Ka Duitara pat 
man la ka sien ba ka khunsyiem ka ong : 
“ Tern,” ka pynmih ki sur rwai har rukom. 

Ha kawei ka sngi, katba kita ki khun syiem 
shynrang ki dang leit behmrad, ki la iakynduh 
pynban ia u Patsha ba u ruh u leit behmrad* 
U Patsha u la i-ieid shibun ia kita ki samla, bad 
u la khot sngewbha ba kin leit behmrad lang 
bad u. Ynda la janmiet u la wer leit kai ia ki sha 

Ingsyiem. Ki khunsyiem ki la sngewdonburom 
shibun eh ia kata ka jingkhotsngewbha, hynrei 
kim lah ban leit khlem da pyntip shuwa ia la 
ka para. 

Ka para pat, ka la sngewbha shibun ia kata 
ka jingkhot jong u Patsha, bad ka la leit iathuh 
ha ka Sim. 

“ Ki dei ban leit,” la ong ka Sim, “ bad ki 
dei ban khotsngewbha ia u Patsha de ba un 
wankai kylliang hangne.” 

U Patsha u la pdiang burom shibun ia kita 
ki samla ; bad u la mynjur ba lada kin wan- 
shaw ia u, lashai-lashai hi noh un leitkai sha 
Ing jong ki. 

Ka khunsyiem ka la leit iathuh biang ia ka 
Sim ba u Patsha un sa wankai, hynrei kumno 
ka dei ban leh. 

“ Hapdeng ki jingbam ba la shct bang bha,” 
la ong ka Sim, “ong ia u nongshet ban shet 
tylli ia u aohkhia, hynrei un khlong noh ia ki 
shyieng bad un buh noh da ki paila. ” 

“ Hynrei na ei ngan leit ioh paila katta kat- 
ta ?” la kylli ka khunsyiem. 

“ Lada phi leit hangthie ha kper, bad phi 
phah tih ha trai jong u dieng uba sha kamoa, 
phin lap ki paila katba phi donkam,” la jubab 
ka Sim. 

Lashai dang step u mali u la leit tih hangta 
ha trai-dieng u la shu kyndup la kita ki paila, 
bad u la leit rah sha ka khunsyiem. Ka pat, 
ka la ai ha u nongshet bad ka la bthah ban leh 
kumba ong ka Sim. Uta u nongshet u la lyng- 
ngoh ngain ban shet ia u sohkhia khlongshyieng 
uba la thep pyndap da ki paila, hynrei u la shu 
pyndep ia ka hukum. 

Katba ka para ka nangpynkhreh bad ap ha 
ing, kita ki hynmen jong ka, ki la shong mar la 
u kulai, bad ki la leit tan ia u Patsha. Haba u la 
poi, ka khunsyiem ka la dem hakhmat jong u. 
U Patsha u la khublei ia ka bad u la iaroh ia ka 
jingdonakor jong ka, bad ia ka jingidonourom 
jong ki baroh laingut shipara. Ki la pyni ha u 
Patsha ia ka ing bad ia ka kper, bad baroh kat- 
ba ki don. 

Katba ki dang iabam iadih, ka khunsyiem 
ka la wanrah ia ka Duitara Ksiar bad ka la 
ong : “ Tem ! ” Ka Duitara ka la tern bad ka la 
rwai ki sur har rukom, haduh ba u Patsha um 
nang shuh ban kren. Katba kita ki sur bad ka 
jingkynud jong ka ki dang shohpyniapngiah ia 
u, ka Duitara ka la rwai ki sur myllung ban 
iathuhkhana ia kajingim jong kita ki khun- 
syiem baroh laingut. Kane ka la nang pyn- 
lyngngoh shuh shuh ia u Patsha. 

Ha kane ka por, ka Sim ka la wanher thor 
bad ka la dem ha ka tyrpeng jong ka khunsyiem. 
Ka la ong : “ Khublei Patsha, khublei Patsha 
badonburom.” U Patsha katba u aangot ia u 
sohkhia, u la shu peit lyngngoh ia kata ka Sim 
Krenbriew, bad u la kyndit kumba rah, haba 
u iohi ba ka pliang jong u ka dap da ki paila. 
“ Kane ka jingbam ” u la ong, “ ka long ka ba- 
phylla ! Mano ban leit ngeit ba u sohkhia u 
long shyieng da ki paila ? ” Shuwa ba ka khun- 
syiem kan jubab, kata ka Sim ka la kemktien 
bad ka la ong : “ Lada kat ki Patsha badonbu- 
rom ki ngeit ba ka mahadei ka kha-khun da ki 
khunksew kan leit eh aiu ban ngeit ba u soh- 
khia u long shyieng da ki paila ! ” 

“ Te kumno ngan dang artatien ia kata,” u 
la ong, “ haba ki nongbatkhun hi ki iathuh ia 
nga kumta ? ** 

“ Patsha kynrad,” la kemktien ka Sim, “ ki- 
to ki nongbatkhun ki la long ki hynmen jong 
ka mahadei, kiba bishni ia ka jingshembha jong 
ka. Da kato ka buit shukor jong ki, ki la pyn- 
leh ba maphi ruh phin ibeih ia ka. Kine kiba 
don hakhmat jong phi baroh laingut, dei ki 
khun hok jong phi.” 

U Patsha u la jawummat brup da ka jing- 
kmen. “ Nga tang shu iakynduh nyngkong ia 
ki/* u la ong, “ nga la sngew ba don ka sap 

alu-re-aiu kaba ring ia nga sha ki. Nga sngew 
kumba phi ki khun jong nga hi.” 

U la ieng, u la piam ia ki baroh laingut. 
Kumta kurata hi, u la mih bad u la phet bak- 
bak sha San Lad. U la rung hapoh ka trep bad 
u la dem ngon hakhmat ka Mahadei. U la pan 
map ia la ka jingbakla bad u la ialara ia ka sha 
ki khun. 

Ynda ki la iakynduh lang baroh shi-i'ng, ki 
la iakmen iasngewbha haduh bym dah ong 
shuh. Ka shnong ka thaw baroh ka la ioh- 
sngew shaphang kane bad baroh ki la wan ia- 
kmen bad la ki khunsyiem. 

U Patsha u la phah khreh artylli ki kali 
ksiar kiba la pynring ter-lyter da ki kulai-lieh 
bad kulai-saw. Ha kawei, u shong ma u bad 
ka mahadei, bad ha kata kawei pat, ki shong ki 
khunsyiem. Ki bakhraw batri bad ki paidbah 
byllien ki iabud ia kata ka jingiaid shaduh Ing- 
syiem. Ki la pynlong ki jinglehkmen bad ki 
jingkhawai bun bun sngi. Ki Sim baroh ki la 
wan ker tawiar ia kata ka Sim Krenbriew bad 
ki iarwai iasiaw la ki sur ki sur. Ka Duitara 
Ksiar ka sei la ki skit har rukom haduh ba ka 
Ingsyiem baroh kawei ka dap da ka sur ba- 
thiang jong ka. 

Ynda la tohkit kita ki hynmen jong ka ma- 
hadei kim banse ban phla ia la ka kamsniew. 
Kumta, la raipynrem ia ki, bad la thang-im 
hakhmat u paidbah. 

KA 'iNG JONG U TATA 


Ha ki bun ki tiar kiba la shna mynta ha 
India, ngi iohi ia ki kyrteng Tata. Kine ki tiar 
ki la wan mill na ka ing u Tata, kaba don ha 
kawci ka nongbah kaba la khot ka Jamshedpur. 
Ha kane ka Karkhana, ki shna ki kor bad ki 
tiarnar, ki sabon, ki jain, ki kynja dawai bad 
kumta terter. 

la kata ka Karkhana la scng da uwei u briew 
uba kyrteng u Jamshedji Nusserwanji Tata. La 
kha ia u ha Bombay, ha ka snem 1839. U Kpa 
jong u, u la long u Mahajon u bakhraw bad u 
baricwspah shibun. U Jamshedji, ynda u la 
samla u la iarap ia u kpa ha kata ka kam-khai 
jong u, hynrei suki suki, u la sdang ban seng la 
ka jong ka jingtrei. 

U Jamshedji Tata, u la sdang ia la ka 'ingtrei 
ha kawei ka khlaw jong ka Bihar, kaba don 
hajan ka pardewiong. Ka la long ka jaka ka ba- 
bit shibun na ka bynta ka jingtreinar bad isbad 
jong u, namar u la donkam shibun ka dewiong. 
Suki suki kata ka ingtrei jong u, ka la nangheh 
nangheh bad nang'iar nang'iar haduh ba ka la 

kylla kawei na ki Karkhana ki baheh tam ha 
India. U la pynthaw bun ki i'ng na ka bynta ki 
nongtrei jong u, kiba la nangbun nangbun man 
ka sngi. 

Nalor kane ka kam-nar bad isbad, u la 
sdang sa kiwei kiwei de ki jingtrei, kum ka 
thainjain, ka shna sabon, ki kynja Khemikal 
bad kiwei kiwei de. Kumta, hadien khyndiat 
snem, kata ka jaka khlaw ka la kylla ka nong- 
bah ha kaba ki shong ki briew kumba 2,00,000 
ha ki 'ing ba tei baroh sawdong ki kamra trei. 
Ia kata ka nongbah raynta, ki khot ka Jamshed- 
pur, ban pynsah ia ka nam jong u nongseng. 

U Jamshedji Tata u la lap noh ha ka snem 
1904, u Jymmang 19 tarik, hynrei ki khun jong 
u ki la pyndep ia kaba u la pynkhreh, bad ki 
nangbteng nangpynroi ia kaba u la seng. 

U Jamshedji u la long ym tang u mahajon u 
bakhraw bad u nongpyniaid kam uba tbit, 
hynrei u la long ruh u ’riew-ieid-ri uba ieid 
hok ia la ka ri da ki kam babha jong u. U la 
iohi ba ka India ka la don lypa ha ka ramew 
jong ka, ia kiei kiei baroh kiba u briew u don- 
kam na ka bynta ka jingmyntoi jong ka jingim 
jong u, ka shong sa tang ha uwei-pa-uwei u 
briew ban sei la ka bor ka buit bun trei bad 
ban pyndonkam ia kita. U pyni dalade hi 
kum no ba lah ban leh ia kata, bad u ai-lad ruh 
ia kiwei ban bud ia ka nuksa kaba u la pyni. 


90 



Ka jingmyntoi kaba mih man ka snem na 
ka i'ng u Tata ka long da ki lak bad ki klur. 
Te, shano kat kane ka tyngka ka leit lut baroh ? 
U Tata u buh ia ka tyngka na ka bynta ka jing- 
donkam jong ki khun ka India. U seng ki Aspa- 
tal, ki i'ngseng ban iarap ia kiba shem shitom, 
ban pynroi ia ka jingnang jingtip, bad kumta 
terter. 

Kbarn bun na ki briew ki bariewspah ha ka 
ri jong ngi, kim pyndonkam ne ki shu pynleh- 
nohei ia ka spah da kaba tei ialade ki mot kiba 
da ki maw ba la shtah bha; kine ki mot ki lah 
ban neh katto katne snem, bad ki twa noh ha 
ka jingshoh jong u slap bad ka Iyer, lada ki 
kham leh sian ban tei mot ialade da ki skul, ki 
aspatal bad kiwei kiwei ki kam kiba myntoi 
na ka bynta u paidbah bad na ka bynta ka 
imlang sahlang jong ka ri, ka nam bad ka kyr- 
teng jong ki kan sahpyrto khlem duh noh. 

KA BNENG RUH KA JONG PHI 


La don uwei u jamindar u bariewspah uba 
don bun ki brisoh, ki lyngkha bad ki ing baityn- 
nat. U la long u briew u basniew bad u ba- 
khwan; u basarong bad u badukhi. U la buh 
bun ki sordar ban pyniaid ia ka kam jong u. 

Uwei u ’riewnongwei, u babha bad u bapalei 
shibun, u la wan poi ha kata ka shnong ba 
shong u jamindar. U sordar u la wer ia uta u 
nongwei ban leit maitbri. Ha kawei ka sngi, 
haba une u nongwei u nang trei la ka jingtrei, u 
iamindar u la wan khmih la ka bri. 

“ Ko lok, ” u la ong ia uta u nongbylla, “ phi 
tip kane ka bri jongno ? ” 

“ Em phi, ngam tip, '* la jubab u nongbylla. 

“ Wa ! ” la kemktien u jamindar, “ ka jong 
nga kein ! Phi tip katai ka lyngkha pat ka dei ka 
jongno?” u la kylli biang. 

“ Em phi, ngam tip, ” la ong u nongbylla. 

“ Katai ruh ka jong nga hi kein, ’* la ong u 
jamindar. “ Phi tip katei ka ingpaki halor lum 
ka dei ka jongno ? ” u la kylli sa shisien. 

“ Em phi, ngam tip. Nga long u sohshnong 
hangne, ” la jubab u nongbylla. 

“ Kumno phim tip ? ka nam jong nga ka la 
poi kylleng. Katei ruh dei ka !ng jong nga 
kein,*' la ong u jamindar, u phuhsamrkhie artat. 

“ Uta u nongbylla u buh ha tbian ia ka 
wait, u peit ia uta u jamindar naduh khlieh ha* 
duh kjat. Baroh arngut ki iasngap shiphang. 
Hadien katto katne u nongbylla u ong : “ Ka 
bri ka jong phi, ka lyagkha ka jong phi, ka ing 
ka jong phi bad ka nam ruh ka long ka jong 
phi ; ka bneng ruh dei ka jong phi? 

Uta u jamindar u la phaidien sha la ing, 
khlem kren shuh. Hynrei kata ka jingkylli : 
“ Ka bneng ruh dei ka jong phi ? ” kam ai jing- 
suk ia ka dohnud jong u. 


Ki Jingmut : — 


Sohshnong — U nongwei. 

Iapli — Ban kylliang. 
Jamindar — U trai khyndew. 

HA KI LUM BAD KI THEM 



Ha ki lum bad ki them bapyngngad 
Jong ka ri, ki wahduid ki tuid phyrnai, 
Ki syntiew ba bun rong, ki pynsieng 
Jingiwbih ia ki ’er-batemon ; 

Ka dohnud jong nga ka kyndeh 
Da jingieid, jingiphieng baphuh ka ri, 
Ka mynsiem ka rwai da iingkmeo : 

Ri, ri ba nga ieid, 

Ri ki lum, ki them bapyngngad ; 

Ri, ri ba nga ieid, 

Umpohliew jong phi ki iaishngiam : 

Ri, ri ba nga ieid, 

Hangno ngan shem ha pyrthei kum mapha; 
Ri, ri ba nga ieid. 

Lum Khasi bapyngngad, ’er-iwbih 
Ki beh hir por synrai bad por pyrem. 

Kit khubor phi ko Iyer, ban pathai 
Jingsuhsieng lasubon jong ka ri. 

Ka Burom, ka nam jong ka ri 

Ba nga ieid kin tyngshain hapdeng jingdum, 

Bad u Blei ia ka Un sumar. 

Ri, ri ba nga ieid, 

Ri ki lum ki them bapyngngad; 

Ri, ri ba nga ieid, 

Umpohliew jong pha ki iaishngiam, 

Ri, ri ba nga ieid, 

Hangno ngan shem ha pyrthei kum mapha, 
Ri, ri ba nga ieid. 


Ki Jingmut : — 

Lasubon — U jait syntiew shiah, uba iwbih 
bad uba ki kheifikordor sbibun. 

